अमर्त्यसेन का कल्याणकारी अर्थदर्शन - Gadya Kosh - हिन्दी कहानियाँ, लेख, लघुकथाएँ, निबन्ध, नाटक, कहानी, गद्य, आलोचना, उपन्यास, बाल कथाएँ, प्रेरक कथाएँ, गद्य कोश\nअमर्त्यसेन का कल्याणकारी अर्थदर्शन\nचर्चा लायक बीसवीं शती की बहुत-सी बातें हैं. मसलन इस शताब्दी ने दो विश्वयुद्ध झेले. परमाणु बमों से उत्पन्न भीषण तबाही देखी. साम्राज्यवाद का उत्थान देखा और संग-संग पतन भी. गाँधी जी ने अपने कर्मयोगी जीवन का महत्त्वपूर्ण अंश इसी शताब्दी में जिया. इसी शती में टेलीविजन, ट्रांजिस्टर, पेनसिलिन, सुपर-कंडक्टर, वायुयान की खोज हुई. पेजर, टेलीफोन, मोबाइल, इंटरनेट, कंप्यूटर और लेपटाप, आईपा॓ड जैसे यंत्र आए, जिन्होंने दूरियों को मिटाने का काम किया. अत्याधुनिक तकनीक ने अंतरिक्ष यात्राओं को आसान बना दिया. आदमी को लगने लगा कि ब्रह्मांड मुट्ठी में आ चुका है. सही मायने में यही वह शताब्दी थी, जब आदमी को आधुनिकता का चस्का लगा. इसी शताब्दी में गांधीजी ने अहिंसा के नारे को देश की आजादी का हथियार बनाया. आइंसटाइन के सिद्धांत को लेकर परमाणु बिजलीघर बनाए गए और परमाणु बम भी. इसी शती में साम्यवाद का उत्थान और पतन हुआ. जिन देशों ने समाजवाद का नारा लगाकर आज़ादी प्राप्त की थी, जिनके लिए मार्क्स का कहा एक-एक शब्द गीता की तरह पवित्र था—रूस और चीन सहित वे सभी देश, चाहे-अनचाहे पूंजीवाद के चंगुल में जा फंसे. पीछे-पीछे भारत भी गया. गांधी के देश में, हिंद स्वराज्य के दर्शन-चिंतन वाले देश में पूंजीवाद रंग-रेलियां मनाने लगा. बीयर बार और कैसीनो प्रगति का प्रतीक मान लिए गए. नई आर्थिक व्यवस्था विश्व-ग्राम की संकल्पना को जन्म दिया. पूंजी का जादू चला, दुनिया सिमटकर ग्राहक की जेब में समाने लगी. चूंकि ये संबंध विशुद्ध रूप से आर्थिक आधार पर विकसित हुए थे, इसलिए आत्मीयता का स्थान औपचारिकता ने ले लिया. इससे आपसी व्यवहार में कृत्रिमता बढ़ी. साथ में वैचारिक जड़ता भी. विज्ञान और तकनीक इकीसवीं शताब्दी को विरासत में मिले. साथ में तज्जनित समस्याएं भी. परिणाम यह हुआ है कि इकीसवीं शताब्दी के पहले दशक की समापन बेला की ओर बढ़ते हुए हम सांस्कृतिक, सामाजिक अवमूल्यन, मानवीय मूल्यह्रास, घोर उपभोक्तावाद, पूंजी का अराजक विस्तार और उसकी तानाशाही, समाज के विभिन्न वर्गों के बीच बढ़ती सामाजिक, सांस्कृतिक, आर्थिक भेदभाव की खाई और तज्जनित महानैराश्य का वातावरण देख रहे हैं. ये स्थितियाँ बीसवीं शती को तो नकारात्मक छवि प्रदान करती ही हैं, इकीसवीं शताब्दी में भी कुछ उम्मीद नहीं जतातीं. इनमें हताशा और कुंठा का प्रतिशत सकारात्मक मानवीय प्रवृत्तियों से कहीं ज्यादा है. सर्वाधिक चिंता की बात यह है कि पंद्रहवीं शताब्दी से लेकर बीसवीं शताब्दी के पूर्वार्ध तक जिस वैचारिक क्रांति ने पूरी दुनिया को नई-नई उम्मीदों से सराबोर किया था, वे धीरे-धीरे दम तोड़ने लगीं और ‘विचार का अंत’ जैसे मुहावरे फिजा में सिर उठाने लगे, जिन्होंने हमें शुरू से आखिर तक चुनौतियों में डाले रखा. शताब्दी में सभी कुछ निराशाजनक रहा हो, यह कहना भी उचित न होगा. एक बात जो इस शताब्दी के अन्तिम चरण में हमें संबल देती है, उसे हम आशा की क्षीण ज्योति की संज्ञा दें या मनुष्य की आत्मावलोकन की छटपटाहट. चाहें तो विकास की सहज प्रवृत्ति मानकर बात को चलता कर दें. मगर इस तथ्य से इनकार करना संभव नहीं कि इकीसवीं शताब्दी के प्रथम दशक में हम युवावर्ग के भीतर पहले से कहीं अधिक आत्मविश्वास देख रहे हैं. वह पहले से अधिक समझदार और प्रौढ़ नजर आ है. इसमें कोई दो राय नहीं है कि मा॓ल-संस्कृति के रंग-ढंग में ढली इस शताब्दी ने हमारे बच्चों से हमारी सांस्कृतिक विरासत और जीवन-मूल्य छीने हैं, जो इससे पहले हमारी अस्मिता की पहचान हुआ करते थे. इसने हमें हमारी उम्मीदों, कामनाओं और कल्पनाओं से कहीं ज्यादा व्यक्तिवादी बनाया है. मगर पूंजीवाद की गोद में समाने को आतुर बीसवीं शताब्दी ने अपने अन्तिम सोपान पर, सांकेतिक रूप में ही सही, आम-आदमी की अस्मिता एवं जरूरतों को पहचानने और उन्हें सम्मानित करने की कोशिश भी की गई. उस शताब्दी के अंतिम दशक की दो घटनाएं प्रतीकरूप में चिह्नित की जा सकती हैं. उनमें से एक घटना इस देश में घटी थी, दूसरी बाहर. यद्यपि दोनों ही घटनाओं का संबंध भारत से था. उनमें पहली घटना थी, अमर्त्य सेन को कल्याणकारी अर्थशास्त्र की विशद् विवेचना के लिए प्रतिष्ठित नोबल पुरस्कार से सम्मानित किया जाना. दूसरी घटना में पर्यावरण, कुष्ठ रोग निवारण और श्रमिक कल्याण के लिए कार्य करने वाले बाबा आम्टे को ‘गाँधी शान्ति पुरस्कार’ से नवाजा गया था. भारत के संबंध में ये दोनों ही उपलब्धियां यादगार थीं, जिनके लिए उस शताब्दी को भुला पाना आसान नहीं है. यह आलेख पहली घटना को समर्पित है. ज्ञातव्य है कि अमर्त्य सेन ने कल्याणकारी अर्थशास्त्र की विवेचना लगभग पचास वर्ष पहले आरंभ की थी. इस विषय पर उनके सैकड़ों शोधप्रपत्र दुनिया-भर की स्तरीय पत्रिकाओं में प्रकाशित हुए. सराहे गए. अनेक पुस्तकें उन्होंने लिखीं जिनमें अर्थशास्त्र से संबंधित कई मौलिक स्थापनाएं की गई थीं. वे अब सिद्धांतरूप में प्रतिष्ठा पाकर अनेक विश्वविद्यालयों के पाठ्यक्रमों में सम्मिलित हैं. आजकल उनके आधार पर कल्याण योजनाएं बनाई जाती हैं. विद्वान उनपर बहस करते हैं. बाबा आम्टे ने अपने संस्थान श्रमिक विद्यापीठ के माध्यम से मजदूरों का संचालन किया, किंतु जनमानस के बीच उनकी छवि बनी पर्यावरण सुरक्षा हेतु दामोदर घाटी वृहद परियोजना का विरोध कर रहे एक जुझारू कार्यकर्ता की है. अमर्त्य सेन और बाबा आम्टे दोनों की ही कोशिशें बेलगाम पूंजीवाद को अंकुश लगाने की थी. ताकि शताब्दियों से नदी-जंगल और प्रकृति की गोद में जीवन बिताने वाले आदिवासियों का जीवन न उजड़े. समाज और सरकार आम आदमी को भूल न पाएं और विकास का लाभ किनारे पर स्थित नागरिकों तक भी पहुंचे. इन दोनों महापुरुषों का जीवन-संघर्ष और उनके निष्कर्ष सिद्ध करते हैं कि समाज के सर्वांगीण विकास के लिए उसकी प्रत्येक इकाई का सहयोग अत्यावश्यक है. विश्वकल्याण सभी देशों के संयुक्त-समन्वित प्रयास बिना असंभव है. मुट्ठी-भर पूंजीपति शेयर बाजार की रफ्तार को बढ़ा सकते हैं. गरीब का चूल्हा नहीं जला सकते. लोकतंत्र में यह दायित्व कल्याण सरकार का होता है. उन नेताओं का होता है जो लोकसेवा का वायदा कर जनमताधिकार के बल पर संसद में आते हैं. अतएव सम्पूर्ण विकास की अवधारणा तभी साकार हो सकती है जब समाज की प्रत्येक इकाई मनसा-वाचा-कर्मणा आपसी सहयोग को सदा प्रस्तुत हो. और सरकार अपने नागरिकों को रचनात्मक गतिविधियों में लगाकर उनका अधिकतम उपयोग करना जानती हो. पूंजीवाद विकास के लिए स्पर्धा को जरूरी मानता है. लेकिन कल्याण सरकार जानती है कि यदि सभी को एकसमान विकास के दायरे में लाना है, तो फिर स्पर्धा कैसी! यह कार्य तो आपसी सहयोग के द्वारा ही संभव है. अमर्त्य सेन के अर्थदर्शन एवं सहकारिता में यही लक्ष्यगत साम्य है. जिसपर हम आगे चर्चा करेंगे. उससे पहले उचित होगा कि हम श्री सेन के व्यक्तित्व और कृतित्व की संक्षिप्त जानकारी प्राप्त कर लें, क्योंकि मनुष्य अपने समाज और आस-पास के वातावरण से ही प्रेरणा लेता है. बचपन और अतीत आजीवन हमें उद्वेलित करते हैं. शायद तभी हम यह सकेंगे कि अमर्त्य सेन के अर्थदर्शन पर उनके जीवनानुभवों की गहरी छप है. उन संस्कारों की छाप है जो उन्हें शांतिनिकेतन की पढ़ाई के दौरान मिले. उनके द्वारा प्रस्तुत कल्याणकारी अर्थशास्त्र उस वौद्धिक संवेदनशीलता का चिंतन-कर्म है, जो बंगाल के वौद्धिक वातावरण की खासियत है.\nजीवन नवम्बर मास विश्वभर में चर्चित हस्तियों को जन्म देने वाला महीना रहा हैं इस महीने की तीन तारीख को, वर्ष 1933 में अमर्त्य सेन का जन्म हुआ था. शांतिनिकेतन की पुण्य धरा पर. पिता आशुतोष सेन ढाका में रसायन शास्त्र के अध्यापक थे. देश के प्रमुख रक्षा वैज्ञानिक थे और गुरुदेव रवींद्रनाथ ठाकुर के सहयोगी भी. घर ढाका में था. मगर शांति-निकेतन से गहरा संबंध था. साथ में खूब आना-जाना भी. जब भी वहां जाते तो गुरुदेव से अंतरंग बातें होतीं. परिवार में शिक्षा और संस्कृति के संस्कार थे. माँ सुसंस्कृत और विदुषी महिला थीं. अमर्त्य सेन के नाना क्षितिजमोहन सेन की गिनती उस समय के प्रमुख संस्कृत विद्वानों में थी. अपने नाना के प्रभाव से ही अमर्त्य ने संस्कृत सीखी और भाषायी विद्वत्ता हासिल की. संगीत के प्रति प्रेम गुरुदेव के सान्निध्य में रहकर प्राप्त हुआ. अमर्त्य के पूरे परिवार पर गुरुदेव का विशेष स्नेह और आशीर्वाद था. इसलिए जब आशुतोष सेन के परिवार के नए रहस्य का आगमन हुआ तो उसे भी आशीर्वाद के लिए गुरुदेव के समक्ष लाया गया. गुरुदेव ने पूरे स्नेह और दुलार के साथ नवशिशु को नाम दिया—‘अमर्त्य’. सेन उनका कुलनाम था इसलिए पूरा नाम हुआ अमर्त्य सेन. बालक का नामकरण करते हुए गुरुदेव ने कहा था— ‘‘यह असामान्य बालक है. बड़ा होने पर असाधारण व्यक्ति बनेगा. इसका नाम दिग-दिगंत में फैलेगा. मरकर भी इसका नाम अक्षुण्ण रहेगा. इसलिए हमें इसे ‘अमर्त्य’ के नाम से पुकारना चाहिए.’’ कहने की आवश्यकता नहीं कि अजब अमर्त्य सेन नोबल पुरस्कार ग्रहण कर रहे थे तब गुरुदेव का आशीर्वाद और उनकी भविष्यवाणी ही फलित हो रही थी. प्रारंभिक शिक्षा के लिए शांतिनिकेतन से उपयुक्त जगह और भला क्या हो सकती थी. प्रारंभ में संस्कृत विद्वान और डा॓क्टर बनने का सपना देखा था अमर्त्य ने. इसी धुन में स्कूली शिक्षा पूरी की. इंटरमीडिएट में पहुँचे तो उनकी गिनती का॓लेज के मेधावी छात्रों में होने लगी. संस्कृत के अलावा गणित और भौतिक विज्ञान लेकर उन्होंने परीक्षा दी. परिणाम घोषित हुआ. अमर्त्य सर्वाधिक अंक पाकर प्रथम स्थान पर थे. अचानक उनका अर्थशास्त्र के प्रति मोह जाग्रत हुआ. यह परिवर्तन अनायास भी नहीं था. विज्ञान से वैचारिक प्रकृति की परिणति थी. जिसे समझने के लिए हमें अमर्त्य के अतीत में जाना पड़ेगा. वर्ष 1943, बंगाल के इतिहास में काले वर्ष के रूप में दर्ज़ है. अमर्त्य की अवस्था उस समय केवल दस वर्ष की थी. उस वर्ष बंगाल में भयंकर दुर्भिक्ष पड़ा. ढाका में अपने घर के सामने अमर्त्य ने लोगों को भूख संघर्ष करते, भीषण गरीबी की वजह से टूटते, एक-एक दाने के लिए गिड़गिड़ाते, भूख दम तोड़ते-तड़फते हुए लोगों को देखा था. अपनों को आंखों के सामने मौत के मुंह में जाते देख लोगों का रोना-बिलखना सुना था. मनुष्य की वह दुर्दशा भीषण थी. उसको देख अमर्त्य का बाल-मन रो उठा. बचपन की वह छाप जिंदगी-भर पड़ी रही. आज भी अमर्त्य को वे दिन ज्यों के त्यों याद हैं. मानो स्मृति-शिला पर टंके आलेख हों. उस दुर्भिक्ष में डेढ़ लाख से ज्यादा जानें गई थीं. हजारों परिवार उजड़े थे. मरने वालों में अधिकांश गरीब थे. मेहनत-मजदूरी करने वाले. अमीरों के घर तब भी धन-धान्य से भरे हुए थे. अमर्त्य जानते थे कि अमीर अगर अपने आस-पास रह रहे गरीबों के प्रति थोड़ी-सी भी सहृदयता दर्शाते तो हजारों जानें बचाई जा सकती थीं. यह दुःखद घटना अमर्त्य के लिए बहुत क्रांतिकारी सिद्ध हुई. उस घटना ने जीवन की दिशा निर्धारित करने का काम किया. उनके मन में गरीब लोगों के लिए काम करने की ललक बढ़ी. एक और घटना उनके सोच पर गहरा असर डाला. उन दिनों अमर्त्य अपने पिता के पास ढाका में रहते थे. उन दिनों अंग्रेज भारत-विभाजन का निर्णय ले चुके थे. जगह-जगह सांप्रदायिक तनाव व्याप्त था. लोग अपने बच्चों को अकेले बाहर भेजने से डरते थे. एक आदमी दूर गांव से चलकर ढाका काम की तलाश में आया था, कि सांप्रदायिक दंगों की चपेट में आ गया. वह लोगों को अपनी स्थिति के बारे में कुछ बता पाए उससे पहले ही कुछ जुनूनी लोगों ने उसपर हमला बोल दिया. चाकुओं की मार से वह पल भर में लहुलुहान होकर जमीन पर लुढ़कने लगा. धर्म के नाम पर हुई उस हिò वारदात ने अमर्त्य को भीतर तक हिला दिया. उसी के धर्म के खाते-पीते लोग उस समय भी बाजार में मौजूद थे. उनपर किसी को हाथ उठाने की हिम्मत न थी. उस दिन अमर्त्य इस नतीजे पर पहुंचे कि आग चाहे गरीबी की हो या सांप्रदायिकता की, उसमें झुलसना गरीब को ही पड़ता है. इन घटनाओं ने उन्हें अर्थशास्त्र के अध्ययन के लिए प्रेरित किया. अमर्त्य ने कहा भी कि अर्थशास्त्र का संबंध समाज के गरीब और उपेक्षित लोगों के सुधार से है. विज्ञान विषयों का मोह त्यागकर अर्थशास्त्र से जुड़ने का निर्णय भी इसी भावना के साथ लिया गया था. काॅलेज की पढ़ाई के लिए अमर्त्य को कोलकाता जाना पड़ा. दाखिला मिला प्रेसीडेंसी काॅलेज में. प्रकृति अपना काम कर रही थी. उस वर्ष प्रेसीडेंसी का॓लेज में एक और विलक्षण छात्र ने दाखिला लिया था. उनका नाम था सुखमय चक्रवर्ती. अमर्त्य ने विज्ञान वर्ग के विद्यार्थियों में प्रथम स्थान पाया था तो सुखमय कलावर्ग के विद्यार्थयों में सर्वाधिक अंक लेकर प्रथम स्थान पर आए थे. दोनों एक समान मेधावी थे, इसलिए मित्र बनते देर न लगी. दोनों की इच्छा अर्थशास्त्र में बी.ए. आनर्स करने की थी. शीघ्र ही प्रेसीडेंसी काॅलेज उनकी प्रतिभा की खुशबू से महक उठा. गुरुजन इन दोनों छात्रों की प्रतिभा से बेहद प्रभावित थे। अमर्त्य के एक प्रोफेसर भवदोष दत्त ने तो अपने इन दोनों शिष्यों के बारे में लिखा भी है— ‘‘मैं समझ गया था कि दोनों छात्र असाधारण हैं. उनकी उत्तर पुस्तिकाएं जांचते समय मैं असमंजस में पड़ जाता था. दोनों के उत्तर इतने उत्कृष्ट होते थे कि अपनी दुविधा मिटाने के लिए मैं दोनों को समान अंक देता था.’’ अमर्त्य और सुखमय के बीच गहन मैत्री थी. स्वस्थ स्पर्धा की भावना भी. किसी भी प्रकार का ईष्र्या-द्वेष उनके बीच न था. मगर वार्षिक परीक्षा में बाजी अमर्त्य के हाथ ही लगी. वे प्रथम स्थान पर आए. सुखमय को दूसरे स्थान से ही संतोष करना पड़ा. प्रथम स्थान पर आकर अमर्त्य को न तो किसी प्रकार का स्वयं पर गर्व हुआ. न सुखमय के मन में उनके प्रति कोई ईर्ष्या-भाव जागा. आगे की पढाई के लिए अमर्त्य को कैम्ब्रिज जाना पड़ा. वहाँ भी अर्थशास्त्र के साथ उन्होंने विशेष प्रणीवता के सहित ट्राइपोस (आ॓नर्स) परीक्षा पास की. उन दिनों अमर्त्य का झुकाव साम्यवादी विचारधारा की ओर था. आगे चलकर साम्यवाद से उनका मोह भंग होता चला गया। उसका स्थान लोकतांत्रिक व्यवस्था ने ले लिया. अर्थशास्त्र के विशद अध्ययन के दौरान अमर्त्य सेन ने अफ्रीकी और एशियाई देशों में पड़े अकालों का विवेचन किया. यही नहीं उन्होंने कोलकाता में पड़े भीषण दुर्भिक्ष को भी अपने अध्ययन का विषय बनाया. लंबे अध्ययन और गहन विश्लेषण के पश्चात् वे इस परिणाम पर पहुँचे कि 1943 का अकाल निरी प्राकृतिक आपदा नहीं थी. बल्कि अकाल जैसी व्यवस्था थी. वह कृत्रिम अकाल एक गैर-जिम्मेदार शासन-व्यवस्था की देन था. ऐसी शासन-व्यवस्था की जो जनसमस्याओं से पूर्णतः अनभिज्ञ थी. जिसके लिए मात्र शोषण ही शासन का पर्याय था. स्वार्थ में डूबी उस व्यवस्था को जनाकांक्षाओं से कोई मतलब न था. एक ओर नियोजन के स्तर पर लापरवाही और अज्ञानता थी, दूसरी ओर जन-आवश्यकताओं की उपेक्षा करते हुए सरकार ने अपने समस्त संसाधन, अनाज, और भोजन-सामग्री एक ऐसे युद्ध की तैयारियों में झोंक दिए थे, जिसका भारत अथवा यहां की जनता से कोई संबंध न था. अमर्त्य का मानना है कि यदि निरंकुश शासन के स्थान पर उस समय देश में जनता के प्रति जवाब देह शासन-व्यवस्था होती तो वह बदनामी से बचने के लिए ऐसे उपाय करती जिनसे उस अकाल जैसी अवस्था से बचा जा सकता था. यह लोकपक्षधरता जनता के मताधिकार द्वारा बनी सरकार द्वारा ही संभव है. अध्ययन पूरा कर अमर्त्य भारत लौटे. मगर नौकरी के लिए भटकना न पड़ा. एक अच्छा अवसर मानो स्वयं उनकी प्रतीक्षा कर रहा था. लौटते ही वे जाधवपुर विश्वविद्यालय में अर्थशास्त्र के प्रोफेसर बन गए. उस समय उनकी आयु मात्र तेइस वर्ष थी. मानो यह पद विश्वविद्यालय ने अमर्त्य को न देकर उनकी विलक्षण प्रतिभा को दिया था. इसके पश्चात् अध्ययन-अध्यापन का दौर साथ-साथ चलता रहा. जाधवपुर विश्वविद्यालय से वे दिल्ली स्कूल आ॓फ इकाना॓मिक्स आए. नए अनुभव हुए. मगर राजधानी की आकादमिक क्षेत्र की राजनीति से मन खिन्न रहने लगा. कोलकाता की बार-बार याद आती. बार-बार याद आता शांति-निकेतन का माहौल. गुरुदेव की कविताएं और रवीन्द्र-संगीत. दिल्ली में आठ वर्ष तक अध्यापन दायित्व संभालने के बाद वे लंदन चले गए. वहां ‘लंदन स्कूल आ॓फ इकाना॓मिक्स में अर्थशास्त्र के प्रोफेसर लग गए. वहां से आक्सफोर्ड. फिर अमेरिका के हावर्ड विश्वविद्यालय में अध्ययन किया. यात्रा चलती रही. कुछ महीनों बाद ट्रिनिटी विश्वविद्यालय में अध्यापन का प्रस्ताव मिला. हावर्ड की तुलना में यहां वेतन आधा था. सुविधाएं भी कम थीं. मगर विश्वविद्यालय की प्रतिष्ठा और पद की गरिमा को देखते हुए अमर्त्य ने वह प्रस्ताव स्वीकार लिया. ट्रिनिटी में वे अकेले गैर अंग्रेज थे जिन्हें यह सम्मान प्राप्त हुआ था. अमर्त्य सेन का निजी जीवन बहुत हलचल भरा और उतार-चढ़ाव वाला रहा. उन्हें जीभ का कैंसर था. बड़े मुश्किल से, लंबे उपचार के पश्चात उन्हें इस जानलेवा बीमारी से मुक्ति मिल सकी. अर्थशास्त्र की बड़ी-बड़ी गुत्थियां सुलझाने वाले अमर्त्य परिवार की पहेलियों में उलझते चले गए. एक के बाद एक उन्होंने तीन विवाह किए. पहला बाँग्ला की सुप्रसिद्ध लेखिका-साहित्यकार नवनीता के साथ हुआ. दोनों के संबंध पंद्रह वर्ष तक खिंचा भी. उसके बाद दोनों का संबंध विच्छेद हो गया. नवनीता से अमर्त्य की दो पुत्रियों ने जन्म लिया— उनका नाम है अंतरा और नंदना. उन्होंने दूसरा विवाह इवा कार्लोनी के संग किया. इवा बहुत स्नेहिल महिला थीं. मगर विडंबना देखिए, वे कैंसर की मरीज बीमारी थीं. इस कारण उनका दांपत्य जीवन बहुत लंबा न खिंच सका. इवा ने भी अमर्त्य की दो संतानों—इंद्राणी और कबीर को जन्म दिया. इवा बीमारी में चल बसीं. अमर्त्य अकेले रह गए. उनका अकेलापन उन्हें एम्मा राइथ्स चाइल्ड के निकट ले गया. एम्मा कभी उनकी शिष्या हुआ करती थीं. बाद में दोनों दांपत्य बंधन में बंध गए. एक ओर विज्ञान से लगाव. डा॓क्टर और संस्कृत विद्वान बनने का सपना. दूसरी ओर अर्थशास्त्र में पांडित्य प्राप्तकर दर्शनशास्त्र के अध्यापन की जिम्मेदारी संभालना, दोनों अलग-अलग धाराएं हैं. एक पूरब को जाती है तो दूसरी पश्चिम की ओर. मगर अमर्त्य सेन ने इसका सफलतापूर्वक निर्वाह किया. इसलिए उनकी विलक्षण प्रतिभा का जितना बखान किया जाए वह कम है. महत्त्वपूर्ण पदों पर रहते हुए, दर्शनशास्त्र और अर्थशास्त्र के अध्यापन का भार तो उन्होंने संभाला ही, कई महत्त्वपूर्ण पुस्तकें भी लिखीं. महत्त्वपूर्ण उनके सैंकड़ों शोध-निबंध विश्वस्तरीय पत्र-पत्रिकाओं में प्रकाशित होकर विश्व-भर के विद्वानों की सराहना बटोर चुके हैं. उनकी पुस्तकों में ‘पावर्टी एण्ड फेमिंस: एन एस्से आ॓न एन्टाटलमेंट एंड डिप्राइवेशन’ को विशेष ख्याति मिली. अमर्त्य सेन की अन्य प्रमुख कृतियां—‘वेलफेयर एण्ड मैनेजमेंट’, ‘चा॓यस आ॓फ टेकनीक’, ‘हंगर एंड पब्लिक एक्शन’, ‘वेल्यूज एण्ड डेवलपमेंट’, ‘ऐथिक्स एंड इका॓नामिक्स’ आदि हैं. उन्होंने अकाल और उसके पीछे निहित कारणों का गहन अध्ययन किया है, जिसमें उन्होंने भारत, बांग्लादेश, सहाराई देशों तथा चीन में आई प्राकृतिक आपदाओं का विश्लेषणात्मक व तुलनात्मक अध्ययन किया. इससे जो निष्कर्ष निकाले वे न केवल चौकाने वाले हैं, बल्कि इस संबंध में बनी हमारी अब तक की मान्यताओं का निषेध करते हैं. विलक्षण और ख्याति प्राप्त विद्वान होने के बावजूद अमर्त्य सेन आदमी से कितना गहरे तक जुड़े हैं, यह बात न केवल उनके कृतित्व में साफ़ झलकती है बल्कि उनका व्यक्तित्व भी इसे दर्शाता है. कल्याणकारी अर्थशास्त्र में महिलाओं और वंचित वर्ग की आकांक्षाओं को मूर्त्त-रूप देने का स्वप्न उन्होंने देखा है. उनका व्यवहार भी इसके बहुत निकट है. हर वर्ष वे कम से कम तीन बार हिंदुस्तान आते हैं. यहाँ आकर शांतिनिकेतन न जाएं यह संभव नहीं है. विद्यार्थी जीवन में पिता ने एक फिलिप्स साईकिल खरीद कर दी थी. अब वह अमर्त्य सेन जैसी ही बूढ़ी हो चुकी है. साठ वर्ष से लंबी उम्र है उसकी. जब युवा थे तो शांतिनिकेतन में उस साइकिल पर खूब दौड़ लगाया करते थे. अब भी वे दिन याद हैं. शांतिनिकेतन प्रवास के दौरान वह साइकिल आज भी उनके लिए वाहन का काम करती है. उम्र, व्यस्तता और मित्रों की भीड़ के चलते उस साइकिल पर पहले जैसी सवारी भले न गांठ पाएं. पर उसको देखकर देह में वैसा ही रक्त संचार होने लगता है, जो साठ-पैंसठ वर्ष पहले होता था. मौका मिले तो साइकिल पर सवार हो वे घूमने के बहाने निकल जाते हैं. आम जन-जीवन की पड़ताल करने. या कहो कि पीड़ित समाज की नब्ज टटोलने. उस समय अमर्त्य का विराट व्यक्तित्व कहीं गायब हो जाता है. तब ये बिलकुल आम आदमी होते हैं. साइकिल खींचते हुए जब थक जाते हैं तो सड़क किनारे बनी किसी भी मामूली चाय की दुकान पर जाकर खड़े हो जाते हैं. ज्यादातर दुकानदार उन्हें पहचानते हैं. इसलिए देखते ही चाय का पानी चढ़ा देते हैं. तब अमर्त्य दुकान की साधारण-सी बैंच पर बैठकर या फिर खड़े-खड़े ही चाय सुकड़ते हैं. खाने में आज भी उन्हें बंगाली व्यंजन प्रिय हैं. मिट्टी का स्वाद जीवन की सांस-सांस में घुला है. अमर्त्य सेन ने यह सिद्ध करने की कोशिश की है कि चिंतन व्यवहार में ढल जाने के बाद ही सार्थक होता है. समाज से परे न कोई सच होता है, न विवेक. उनके कल्याणकारी अर्थशास्त्र की विवेचना भी विशुद्ध शास्त्रीय न होकर मानवीय आकांक्षाओं के अनुरूप है. तभी वह प्रशंसनीय है. उनका मानना है कि किसी भी समाज का विकास तभी संभव है जब उसके विकास के नाम पर बनाई जा रही योजनाएं न केवल जनोन्मुखी हों, बल्कि वे जनसहयोग की अपेक्षा भी रखती हों. आमूल विकास के लिए जरूरी है कि लोग अपनी समस्याओं को समझें, सोचें-विचारें और संगठित होकर समाधान की खोज करें. विकास की राह में पड़ने वाली बाधाओं से जूझने का उनमें विवेक हो. यही बात है जो कल्याणकारी अर्थशास्त्र और सहकारिता को एकबद्ध करती है. आधुनिक कल्याणकारी अर्थशास्त्र और सहकारिता के अंतःसंबंधों की पड़ताल की कोशिश इस आलेख के अगले हिस्सों में जारी रहेगी. फिलहाल इतना बता देना पर्याप्त होगा कि कल्याणकारी अर्थशास्त्र की विवेचना में जिन सामाजिक लक्ष्यों को मात्र मनुष्य के लिए हितकर और आवश्यक माना गया है, उन्हें प्राप्त करने के लिए सहकारिता केवल माध्यम-भर नहीं है, बल्कि इसे जीवन-पद्धति बनाने पर भी जोर दिया गया है.\nअर्थचिंतन अर्थशास्त्र को सामान्यतः एक शुष्क और उबाऊ विषय माना जाता है. यह धारणा आम है कि अर्थशास्त्र मनुष्य, पूंजी एवं विकास के अंतःसंबंधों की समीक्षा नितांत बौद्धिक तकनीक के आधार पर करता है। अर्थशास्त्र के अनुसार अर्थ-विनियोजन की कुशलता, कम पूंजीनिवेश द्वारा अधिकतम लाभ कमाने की अवधारणा में निहित रहती है. हर पूंजीपति सौ रूपये लगाकर हजार रूपये कमाने का सपना देखता है. मगर यह शोषण के बिना संभव नहीं. अर्थशास्त्र की प्रायः सभी स्थापनाएं, सिद्धांत, नियम आदि आंकड़ों पर निर्भर करते हैं. आंकड़ों की विश्वसनीयता का स्तर ही अर्थशास्त्रीय नियमों की विश्वसनीयता का स्तर ही अर्थशास्त्रीय नियमों की शुद्धता वह प्रमाणिकता को निर्धारित करता है. अर्थशास्त्री अपनी बौद्धिक क्षमता, लगन व परिस्थितियों के अनुसार आंकड़ों का संचयन करता है. उन आंकड़ों का विश्लेषण जिन सामान्य निष्कर्षों की ओर ले जाता है, वही कालांतर में सिद्धांतों का रूप ग्रहण कर लेते हैं. आंकड़ों के विश्लेषण में गणितीय औसत या माध्य की सहायता ली जाती है. गणितीय माध्य एक तरह से बीच का रास्ता है, जो अलग दिखने वाले आंकडों के बीच सामान्यता की स्थिति को दर्शाता है, परंतु सामान्य धारणा के विपरीत आंकड़ों का खेल कभी-कभी हमें यथार्थ स्थिति से दूर भी ले जाता है. तब प्राप्त परिणाम विचित्र-सी स्थिति उत्पन्न कर देते हैं. अर्थशास्त्र के क्षेत्र में अमर्त्य सेन के योगदान को समझने के लिए आंकड़ों के इस मायाजाल को समझना भी बेहद जरूरी है. अपने समकालीन अर्थशास्त्रियों से एकदम विपरीत वे आंकड़ों बचकर निकलने की कोशिश में रहते हैं. उनके अर्थदर्शन की मुख्य विशेषता भी यही है कि उन्होंने अर्थशास्त्र को निष्ठुर आंकड़ों के जाल से मुक्ति दिलाकर उसे अधिकाधिक मानवीय स्वरूप प्रदान करने की कोशिश की है. अर्थशास्त्र को गणित से अधिक दर्शनशास्त्र के नजरिये से देखा है उन्होंने. इसलिए वे अर्थव्यवस्था के उद्धार के लिए वैसा कोई रास्ता नहीं सुझाते जो एडम स्मिथ और रिकार्डो जैसे अर्थशास्त्रियों की परिपाटी बन चुका है. वे मानते हैं आंकड़ों की बाजीगरी का लाभ पूंजीपति तो उठा सकता है. इसलिए एडम स्मिथ और रिकार्डो के सिद्धांत पर चलने से पूंजीवाद ही फला-फूला है. बहुत जरूरी है कि आर्थिक मुद्दों पर भी संवेदनशीलता के साथ विचार किया जाए, ताकि आमआदमी की समस्याएं चिंतन के दायरे में आ सकें. अमर्त्य सेन से पहले के अर्थशास्त्री पूंजी, श्रम, निवेश, शेयरबाजार, वित्तीय घाटा, मुद्रास्फीति, उद्योग और विकासदर संबंधी आंकड़ों की व्याख्या में ही उलझे थे. मार्क्स तो इस आधार पर वर्गसंघर्ष का ऐलान भी करा चुका था. वे मार्क्स को गलत नहीं मानते. लेकिन उनका मानना है कि साम्यवाद भी अंततः तानाशाही की व्यवस्था है. अंतर सिर्फ इतना है कि इसमें तानाशाही श्रमिक-संगठनों की ओर से सौंपी जाती है. गरीब आदमी के लिए न्याय तभी संभव है, जब उसके लिए सोचने वाली सरकार हो. इसमें भले ही सरकार का भी अपना स्वार्थ क्यों न हो. सत्ता में बने रहने के लिए लोकतांत्रिक सरकारें जनता की अधिक समय तक उपेक्षा नहीं कर सकतीं. आधुनिक अर्थशास्त्री इस बात के लिए अमर्त्य सेन के ऋणी हो सकते हैं कि उन्हेंने उन्हें भूख, गरीबी, अकाल, स्वास्थ्य, शिक्षा और समानता जैसे उपेक्षित मानवीय विषयों पर विचार करने के लिए प्रेरित किया. आम नागरिक की सत्ता और विवेक में भरोसा जताया. उन्होंने स्वयं भी इस क्षेत्र में काफी कार्य किया. अपनी पुस्तकों एवं आलेखों में उन्होंने इन विषयों पर मानव-कल्याण से जुड़ी ऐसी दुर्लभ शोध-सामग्री दी है जिसे उससे पहले अर्थशास्त्र से बाहर समझा जाता था. यहाँ पर यह स्पष्ट कर देने की भी कोई हर्ज नहीं है कि प्राप्त आंकड़ों के विश्लेषण के लिए अमर्त्य सेन ने भी उन्हीं सांख्यिकीय उपादानों का सहारा लिया है जिन्हें उनके पूर्ववर्ती अर्थशास्त्री उपयोग करते रहे हैं, लेकिन निष्कर्षों तक पहुँचने की प्रक्रिया में उन्होंने मानवीय इच्छाओं, आकांक्षाओं और सपनों की उपेक्षा नहीं की, बल्कि इन मुद्दों को निरंतर अपने अध्ययन की केंद्रीय सामग्री बनाए रखा. अमर्त्य सेन के अर्थदर्शन की यही विशेषता उन्हें मानववादी अर्थशास्त्री की पहचान देती है. अर्थशास्त्रीय विश्लेषण में निरी-बौद्धिकता के स्थान पर संवेदनायुकत बौद्धिकता क्यों आवश्यक है, यह जानने के लिए हम एक उदाहरण की सहायता लेंगे. एक कारखाने की कल्पना करते हैं, जिसमें ऊपर से नीचे तक कुल सौ कर्मचारी हैं. सबसे ऊपर के स्तर पर मालिक, प्रबंधक, निदेशक आदि आते हैं. जिनकी संख्या दस है. मान लें कि कारखाना इनमें से प्रत्येक पर वेतनादि के रूप में, पचास हजार रुपए खर्च करता है. कारखाने के मध्यस्तर के कर्मचारियों की संख्या बीस है. इस वर्ग में सुपरवाइजर, फोरमेन, मिस्त्री आदि शामिल हैं. मान लें कि कारखाना इनमें से हर एक पर पंद्रह हजार रुपये मासिक खर्च करता है. शेष सत्तर कर्मचारियों में छोटे तकनीशियन, मशीन, आ॓परेटर, सहायक आदि शामिल हैं, जिन्हें हर महीने तीन हजार रुपए औसत वेतन प्राप्त होता है. उल्लेखनीय है कि उदाहरण के रूप में हमने यहाँ जो वेतन मान लिए हैं, वे वास्तविकता के काफी निकट हैं. पूँजीवादी संरचना के अंतर्गत कारखानों की वेतन व्यवस्था आमतौर पर ऐसी ही होती है. यहाँ आंकड़ों की विश्वसनीयता भी असंदिग्ध है, क्योंकि कारखाना वेतन की मद में जो धनराशि खर्च करता है उसका रिकार्ड उपलब्ध है. अब यदि हम कारखाने की कुल वेतन-राशि की गणना करें, तो वह दस लाख दस हजार रुपए बैठती है. इस आधार पर कारखाने के एक कर्मचारी का औसत वेतन दस हजार सौ रुपये आता है. यह वेतनमान न तो उच्च-वर्ग पर तैनात अधिकारियों के वेतन को दर्शाता है, न यह निम्न स्तर के कर्मचारियों के वेतन का प्रतिनिधित्व करता है. वस्तुतः औसत वेतनमान कर्मिक-वर्ग के वेतन से साढ़े तीन गुना अधिक व मालिक-वर्ग के वेतन का लगभग पांचवा हिस्सा है. प्राप्त परिणाम मध्य-स्तर पर तैनात कर्मचारियों के संगत बैठाने की कोशिश करते हैं जिनकी संख्या मात्र बीस प्रतिशत है. इस उदाहरण से स्पष्ट है कि मात्र आय संबंधी आँकड़ों के सामान्यीकरण से किसी व्यक्ति अथवा समूह की आर्थिक स्थिति का सही-सही अंदाजा नहीं लगाया जा सकता. विशेषकर उन समाजों में जहाँ अमीरी और गरीबी के बीच बहुत लंबा अंतराल हो. अमर्त्य सेन जिन दिनों अर्थशास्त्र की ओर आकर्षित हुए, तब अर्थशास्त्रीय निष्कर्ष विशुद्ध बौद्धिक व्याख्याओं पर आधारित थे. गरीबी थी और गरीबी की रेखा भी. जिसके अनुसार तय सीमा से कम आय वाले परिवारों को गरीबी की रेखा से नीचे मान लिया जाता था. आय का अभिप्राय किसी खास समयावधि की मौद्रिक उपलब्धियों से था. जीवन-स्तर को प्रभावित करने वाले अन्य कारकों के अभाव में यह व्यवस्था निर्धनता की वास्तविकता स्थिति को स्पष्ट कर पाने में असमर्थ थी. अमर्त्य सेन ने निर्धनता को बहुत करीब से देखा था. 1943 में बंगाल में पड़े भयंकर दुर्भिक्ष की स्मृति उनके मानस में सुरक्षित थी. ढाका तो वैसे ही गरीबी का मारा हुआ शहर था. किसी जमाने में दुनिया-भर को रेशमी वस्त्रों की आपूर्ति करने वाले कारीगर मशीनों के आगमन के बाद से बेरोजगारी का दंश झेल रहे थे. जिस काम को पीढ़ियों से संभालते आए थे, जिससे उनकी पहचान थी, उनके बच्चे उसी काम से दम तोड़ रहे थे. गरीबी की मार से वहाँ उन्होंने लोगों को एक-एक रोटी की खातिर तड़फते, भूख से फड़फड़ाते, दम तोड़ते, बूढ़े-बच्चों, स्त्री-पुरुषों को देखा था. अर्थशास्त्र को अध्ययन का विषय चुनने के पीछे उनका उद्देश्य गरीबी से जूझना ही था. इसलिए अर्थशास्त्रीय विवेचना के दौरान उन्होंने समाज के निम्नतर व्यक्ति की आर्थिक व सामाजिक जरूरतों को समझने व गरीबी के कारणों की समीक्षा करने पर पूरा ध्यान दिया. उन्होंने समाज में आय-वितरण की स्थिति को दर्शाने के लिए निर्धनता सूचकांक विकसित किया. इसके लिए आय-वितरण, आय में असमानता और विभिन्न आय वितरणों में समाज की क्रय क्षमता के संबंधों की सूक्ष्म, व्याख्या करते हुए, अमर्त्य सेन ने निर्धनता सूचकांक व अन्य कल्याण संकेतकों को परिभाषित किया. यह बड़ा काम था. कल्याण सूचकांकों की आवश्यकता विभिन्न देशों में चल रही कल्याण वितरण की प्रक्रिया का तुलनात्मक अध्ययन अथवा अपने ही देश में कल्याण वितरण की व्यवस्था की समीक्षा एवं उसके प्रभावों का अध्ययन करने के लिए पड़ती है. इससे निर्धनता के लक्षणों को समझना और उसकी वास्तविकता की तह में जाना आसान हो गया. इससे पहले, जैसा कि हम पहले भी स्पष्ट कर चुके हैं, निर्धनता की स्थिति को समझने के लिए जनसंख्या के उस हिस्से को आधार बनाया जाता था जिसकी आमदनी पूर्वनिर्धारित आय अर्थात गरीबी की कथित रेखा से कम होती थी. इस व्यवस्था की सबसे बड़ी दुर्बलता यह है कि समूह की सकल आय बढ़ जाने के बाद भी निर्धनता की वास्तविक स्थिति में सुधार होना, अवश्यंभावी नहीं होता. उपर्युक्त उदाहरण में ही यदि औसत वेतन दुगुना कर दिया तो भी आवश्यक नहीं है कि कारखाने के प्रत्येक कर्मचारी का वेतन दुगुना हो जाएगा। क्योंकि समूह की कुल आमदनी बढ़ने का अभिप्रायः निम्नतर सदस्य की आमदनी बढ़ना नहीं होता. इन समस्याओं का निराकरण करने के अमर्त्य सेन ने शिक्षा, समानता, पोषण और कल्याण कार्यक्रमों में दुर्बल वर्ग की हिस्सेदारी की महत्ता दर्शाते हुए निर्धनता सूचकांकों को युक्ति-संगत बनाने की कोशिश की थी. जिसे आगे चलकर व्यापक स्वीकृति प्राप्त हुई. अमर्त्य सेन द्वारा विकसित निर्धनता सूचकांकों का उपयोग आजकल मानव-विकास सूचकांकों के अध्ययन में भी किया जाता है. अमर्त्य सेन की इस देन की महत्ता को स्वीकारते हुए प्रो. दीपक नायर लिखते हैं— ‘निर्धनता की रेखा की चर्चा अर्थशास्त्री अर्से से करते आ रहे हैं. हर कोई जानता है कि निर्धनता की रेखा भी कुछ होती है. परंतु कोई व्यक्ति इस रेखा से कितना नीचे है, इसे मापने की विधि सेन ने ही बतलाई. इस तरह अमर्त्य सेन द्वारा की गई स्थापनाएं गरीबी की वास्तविक पड़ताल करने के साथ-साथ उन स्थितियों की और भी स्पष्ट संकेत करती हैं जो गरीबी को बनाए रखने में सहायक सिद्ध होती हैं.’ उनकी दृढ़ मान्यता है कि कल्याण की स्थिति तक पहुंचने के लिए समता-महत्त्वपूर्ण नहीं होती, महत्व हमेशा उन गतिविधियों का होता है जिनके लिए समता की आवश्यकता पड़ती है. लोकतंत्र अपने नागरिकों के विकास के लिए सबको समान अवसर उपलब्ध कराने का पक्षधर होता है, लेकिन अवसर ही न हों तो? पुनश्चः समान आय का महत्त्व उसके द्वारा सृजित अवसरों के कारण होता है. अमर्त्य सेन ने इन अवसरों को ‘क्षमताएं’ भी कहा है. इन अवसरों (या क्षमताओं) की आवश्यकता व्यक्ति के स्वास्थ्य, शिक्षा, सामाजिक समानता तथा संसाधनों के वितरण की स्थिति पर भी निर्भर करती है. अर्थशास्त्र के क्षेत्र में अमर्त्य सेन का इतना ही मौलिक एवं महत्त्वपूर्ण योगदान अकाल संबंधी अध्ययन के लिए है. इस बारे में अमर्त्य सेन से पहले सामान्य धारणा यह थी कि अकाल खाद्यान्नों की अनुपलब्धता के कारण होते हैं, परन्तु दुनिया में पड़े अकालों के विस्तृत एवं तार्किक विश्लेषण के आधार पर अमर्त्य सेन ने बताया कि अकाल का मुख्य कारण मूलतः वे सामाजिक, आर्थिक अथवा राजनीतिक परिस्थितियां हैं जो व्यक्ति के क्रय शक्ति का ह्रास करती हैं. अपने अकाट्य तर्कों से उन्होंने स्पष्ट किया कि 1943 का पश्चिमी बंगाल का अकाल पूर्णतः प्राकृतिक आपदा नहीं थी. वह मानव-निर्मित आपदा थी. तत्कालीन सरकार ने जनावश्यकताओं की उपेक्षा करते हुए अपने समस्त संसाधनों को विश्वयुद्ध में विभिन्न मोर्चों पर लड़ रही विदेशी सेना के ऊपर झोंक दिया था. जिस समय लोग भूख से दम तोड़ रहे थे, सरकार विश्वयुद्ध में मित्र सेनाओं की विजय-कामना कर रही थी. भारत और यहां के नागरिक गोया युद्ध के अलावा किसी और काम के न थे. दूसरे पश्चिमी बंगाल उन दिनों स्वतंत्रता सेनानियों का गढ़ था. उन पर अपना गुस्सा उतारते हुए अंग्रेज सरकार ने स्थानीय जनता के हितों की भी अनदेखी की. उन दिनों देश के बाकी हिस्सों में अनाज उत्पादन सामान्य रहा था. बंगाल में ही जमींदारों और साहूकारों के गोदाम भरे पड़े थे. सरकार यदि प्रयत्न करती तो जरूरतमंदों के लिए खाद्यान्न की आसानी से आपूर्ति कर सकती थी. इससे आपदाग्रस्त क्षेत्रों में हजारों लोगों को बचाया जा सकता था. मगर सरकार अपने स्वार्थ से एक भी कदम पीछे न हटी. परिणाम यह हुआ कि लाखों लोग अकाल के कारण मौत के आगोश में चले गए. अगर उस समय देश में लोकतंत्र होता तो, जनता और उसके नुमाइंदे संसद में अकालपीड़ितों के पक्ष में आवाज उठाकर सरकार की नाक में दम कर सकते थे. लेकिन साम्राज्यवादी सरकार के आगे आम भारतीय तो दूर, उसके नेताओं की कोई सुनवाई न थी. भारत के अतिरिक्त अमर्त्य सेन ने बांग्लादेश, इथियोपिया, कोरिया और सहारा क्षेत्रों में पड़े अकालों तथा अन्य प्राकृतिक आपदाओं का विशद् एवं तुलनात्मक अध्ययन भी किया. उन्होंने सिद्ध किया कि बांग्लादेश में पड़े अकाल का कारण भी खाद्यानों की कमी नहीं थी उन दिनों बांग्लादेश को भयंकर बाढ़ का सामना करना पड़ा था, जिससे किसानों की फसल तबाह हो गई. बाढ़ में घिरा होने के कारण अगले मौसम की फसलों की बुवाई भी रुक गई, जिससे खेतिहर मजदूरों के रोजगार अवसरों में अप्रत्याशित और भारी गिरावट आई. रोजगार की वैकल्पिक व्यवस्था न होने के कारण लोगों की आमदनी तेजी से गिरी, जिससे उनकी क्रय शक्ति समाप्त हो गई. लोग भूख से मरने लगे. परिणामस्वरूप वहां भी अकाल जैसी स्थिति उत्पन्न हो गई. अफ्रीका में पड़े अकालों या वैसी स्थितियों के कारण भी वहाँ की आर्थिक व राजनैतिक अस्थिरता एवं युद्ध की आशंकाओं में निहित हैं, जिनसे पूंजी को अनुत्पादक मदों में सुरक्षित रखने की प्रवृत्ति बढ़ती है. अकाल-संबंधी अध्ययन के दौरान अमर्त्य सेन इस चौंकाने वाले परिणाम पर पहुंचे कि लोकतांत्रिक व्यवस्था में अकाल जैसी स्थितियां उत्पन्न नहीं हो पातीं. क्योंकि जनता के प्रति जवाबदेह सरकारों के लिए जनसमस्याओं की अनदेखी कर पाना संभव नहीं होता. भारत का उदाहरण देते हुए उन्होंने स्पष्ट किया कि यहाँ आजादी के बाद कई ऐसे अवसर आए जब खाद्यान्न-उत्पादन आवश्यकता से कम रहा. कई स्थानों पर बाढ़ एवं अन्य प्राकृतिक आपदाओं के कारण फसलों को काफी नुकसान पहुंचा. परंतु सरकार ने वितरण व्यवस्था को चुस्त बनाकर अकाल जैसी स्थिति उत्पन्न न होने दी. आजकल मुक्त अर्थव्यवस्था और आर्थिक उदारीकरण के सिद्धांत को विश्व के प्रायः सभी देशों में मान्यता प्राप्त है. अधिकांश देश इसे अपना चुके हैं. जो बचे हैं वे इसे अपनाने की प्रक्रिया में हैं. चीन और रूस जैसे साम्यवादी देश भी पूंजीवाद का राग अलाप रहे हैं. अमर्त्य सेन आर्थिक भूमंडलीकरण के सिद्धांत की उपयोगिता को तो स्वीकारते हैं, परंतु उनका मानना है कि मानव संसाधनों के विकास के बिना भूमंडलीकरण के लक्ष्यों को प्राप्त करना संभव नहीं है. शिक्षा, स्वास्थ्य, सामाजिक समानता के अभाव में भूमंडलीकरण अनेक परेशानियों का जनक भी बन सकता है. विश्व-स्तर पर स्पर्धा के लिए आवश्यक है कि हम भी अपने समाज को भी वैसा ही उन्नत बनाएं. तभी वैश्विक सहभागिता पनप सकती है. भूमंडलीकरण से उनका आशय है, विकास की समरसता. उसमें जन-जन की सहभागिता. इनके अभाव में भूमंडलीकरण किस प्रकार खतरा बन सकता है, इसके लिए वे इंडोनेशिया का उदाहरण देते हैं. बाकी देशों की तरह इंडोनेशिया ने भी मुक्त-व्यवस्था को अपनाते हुए भूमंलडीकरण के सिद्धांत को स्वीकृति दी थी. इससे वहां बहुराष्ट्रीय निगमों द्वारा पूंजी-निवेश की बाढ़-सी आ गई. अर्थव्यवस्था में आश्चर्यजनक सुधार होने लगा. प्रति व्यक्ति आय बढ़ी. समृद्धि आई, परंतु मंदी की संभावना के कारण बहुराष्ट्रीय निगमों ने अचानक पूंजी समेटना शुरू कर दिया. इस अप्रत्याशित पूंजी-पलायन से बेरोज़गारी बढ़ी. बैंक खाली पड़ने लगे. लोग इसके लिए तैयार नहीं थे. परिणामतः देश गंभीर आर्थिक संकट में फंस गया. अमर्त्य सेन अर्थशास्त्र के फलक को व्यापक बनाना चाहते हैं. उनके सामाजिक सरोकार स्पष्टतः मानवीय हैं. वे प्रश्न करते हैं कि ऐसा क्या और कैसे संभव है कि समाज अपनी प्राथमिकताएं अपने सदस्यों की पसंद और अपेक्षाओं के अनुसार तय करे. आम सहमति के अनुसार ही श्रेष्ठ विकल्प चुना जा सकता है. उसपर किसी प्रकार के विवाद की संभावना नहीं रहती. परंतु एक सार्थक आम-सहमति के लिए समाज के विवेकीकरण की आवश्यकता पड़ती है. यह तभी संभव है, जब समाज का वौद्धिक स्तर ऊंचा हो. उसमें कम से कम आंतरिक तनाव हों. अगर किन्हीं कारणों से आमसहमति अगर न बन पाए तो क्या करें? वह कौन सा रास्ता है जब परस्पर विरोधी दिखने वाले विचारों का समन्वय कर ऐसे निर्णय लिए जा सकते हैं जो सारे समाज के लिए कल्याणकारी सिद्ध हों? अर्थशास्त्र के क्षेत्र में ये प्रश्न साठ के दशक में ही चर्चा में आ चुके थे. कुछ अर्थशास्त्री इन पर गंभीरतापूर्वक कार्य भी कर रहे थे. 1972 में प्रतिष्ठित नोबेल पुरस्कार विजेता अर्थशास्त्री कैनेथ केरो ने विभिन्न विचारों के समन्वय और विशिष्ट पसंदों यथा मानवीय मूल्यों एवं कल्याण संसाधनों के वितरण के लिए बहुमत के विकल्प को अपनाने का सुझाव दिया. सहकारिता यह काम उनीसवीं शताब्दी के मध्याह्न में ही प्रारंभ कर चुकी थी. उसने स्वयं को पूंजीवाद के सशक्त विकल्प के रूप में खड़ा किया था. लेकिन बाद में सहकारी संस्थाओं पर भी राजनीति और बाजारवाद का रंग चढ़ने लगा. वे कर्तव्य के बजाय अधिकारों की बातें करने लगीं. नतीजा यह हुआ कि वे अपने लक्ष्य से भटकती चलीं गईं. और आजकल तो बड़े सहकारी संस्थान अपने उद्योगों के प्रबंधन के लिए वही मापदंड अपनाते हैं, जो दूसरे पूंजीवादी कारखानों में चलता है. केरो का यह भी मानना था कि ऐसा कोई निर्णय नहीं है, जो सभी परिस्थितियों में खरा बना रहे. विकल्प की कसौटी के रूप में उन्होंने पांच स्वयंसिद्ध निष्कर्षों की संकल्पना की. केरो के अनुसार स्वयंसिद्ध निष्कर्ष वे हैं जो स्वयं में तर्कपूर्ण प्रतीत हों. जैसे कि व्यक्तिगत अधिकार, स्वास्थ्य, शिखा व समानता आदि. जरा सोचकर देखिए. कोई समाजवादी व्यवस्था भी इसी प्रकार की कामना करती है. अमर्त्य सेन ने केरो की विचारधारा को विकसित करते हुए कहा था कि सामूहिक निर्णयों को सदैव गैर-अधिनायकवादी होना चाहिए. व्यक्तिगत अधिकारों की सुरक्षा की न्यूनतम शर्त यह है कि यह नियम कुछ भाग के लोगों की व्यक्तिगत क्षेत्र से जुड़ी पसंदों को ध्यान में रखे। व्यक्तिगत और सामाजिक पसंदों के बीच तालमेल बनाए रखना बड़ा जटिल कार्य है. यह अमर्त्य सेन भी मानते हैं. व्यक्तिगत अधिकारों तथा सामूहिक निर्णय के नियम के कल्याणकारी समन्वय के प्रयास में आज भी अनेक अर्थशास्त्री जुटे हुए हैं. अमर्त्य सेन छटे दशक से अर्थशास्त्र के क्षेत्र में कार्य कर रहे हैं. जिस कल्याणकारी अर्थशास्त्र के लिए उन्हें नोबेल पुरस्कार से सम्मानित किया गया है उसका खुलासा उन्होंने अपनी पुस्तक ‘सामूहिक विकल्प और सामाजिक कल्याण’ में 1970 में ही कर दिया था. मगर तब भूमंलडीकरण का नया जोश था. पूंजीवाद के इशारे पर नाचते देश किसी की सुनने को तैयार न थे. अमर्त्य सेन की स्थापनाएं अर्थशास्त्र के पाठ्यक्रमों में तो स्थान पा सकीं, मगर उन्हें सही सम्मान जिसके वे बहुत पहले से हक़दार थे, मिलने में तीन दशक लग गए. यह सब अचानक नहीं हुआ। बल्कि अनियोजित पूंजीकरण के कारण पैदा हुए असंतुलन के कारण विद्वानों को अमर्त्य सेन को सम्मानित करने के लिए बाध्य होना पड़ा. भूमंडलीकरण अभियान का अगुआ देश अमेरिका भी इस असंतुलन से अछूता नहीं रहा. ‘अंतरराष्ट्रीय शोध संगठन ‘यूनाइटेड फा॓र फेयर इका॓ना॓मी’ की ‘शती की समाप्ति पर आर्थिक असमानता’ शीर्षक से रिपोर्ट में दुनिया-भर की अर्थव्यवस्था को राह दिखाने का दम भरने वाले दंभी अमेरिका के खोखलेपन का उजागर किया गया है. रिपोर्ट में उल्लिखित है कि पिछले दशक में अमेरिका अर्थव्यवस्था ने जहां चंद लोगों को अरबपतियों की कतार में पहुंचाया, वहीं तीस लाख से अधिक आबादी को गरीबी को गर्त में ढकेल दिया. एक सर्वे ने बताया था कि भारत के बीस करोड़ से अधिक लोग प्रतिदिन बीस रुपये कम की आय पर जीवन-निर्वाह करते हैं. वेतन विसंगतियों का हाल यह है कि प्रमुख बड़ी कंपनियों के कार्यकारी अधिकारी, आम फैक्ट्री मजदूर की तुलना में 1000 गुना तक अधिक वेतन लेते हैं. 1968 के मुकाबले अमेरिकी डाॅलर की क्रय क्षमता 31 प्रतिशत घटी है. स्पष्ट है कि भूमंडलीकरण के नाम पर आपाधापी में की गई कोशिशें के नाम पर पूंजीवाद ही थोपा गया है, जिससे कारखानेदार अमीर पर अमीर होते जा रहे, जबकि आम आदमी की गरीबी और दुर्दशा बढ़ती ही जा रही है. साम्राज्यवाद के दौर में औपनिवेशिक देशों की पूंजी अमीर देशों की ओर खिंचती चली जाती है. पूंजीवाद के फलस्वरूप विकासशील देशों में भी अमीरों की संख्या तेजी से बढ़ी है. मगर वहां विकास के नाम पर सिर्फ इतना हुआ है कि आमआदमी की गाढ़ी कमाई उद्योगपतियों का खजाना बढ़ाने में लगी है. लगता है कि हम अमेरिका के किसी आर्थिक उपनिवेश में जी रहे हैं. यह देखते हुए, भारत जैसे देश में, जहां तीन-चौथाई आबादी सरकार की ओर उम्मीद-भरी नजरों से देख रही हो, मुक्त-अर्थव्यवस्था के नाम पर छदम् पूंजीवाद थोपने या दूसरे देशों का अंधानुकरण करने की अपेक्षा अमर्त्य सेन के विचारों से प्रेरणा लेना बहुत आवश्यक है. इस दृष्टि से देखें तो उनके कृत्य का मूल्यांकन देर से ही सही मगर ठीक समय पर हुआ है. अमर्त्य सेन के विचारों का लाभ उठाकर हम भूमंडलीकरण जो आज बदले समय की आवश्यकता बन गया-सा लगता है, की खामियों पर नज़र रख सकते हैं तथा उसके लाभों में उस वंचित वर्ग की सहभागिता सुनिश्चित कर सकते हैं, जो अभी तक चले विकास-आंदोलनों के लाभ से अछूता रहा है. यदि ऐसा तो अमर्त्य सेन सदियों तक याद किए जाएंगे. क्योंकि उनके विचारों में जनाकांक्षाओं की प्रतिध्वनि है. वे अर्थव्यवस्था के विकेंद्रीकरण के प्रबल पक्षधर हैं, जिसकी हिमायत गांधी, लोहिया और विनोबा जैसे नेता भी कर चुके हैं. इसलिए अमर्त्य सेन के विचार न केवल अपने से लगते हैं बल्कि वे भारतीय परिस्थितियों से सर्वाधिक अनुकूल भी हैं. अमर्त्य सेन के अर्थदर्शन की इससे बड़ी विश्वसनीयता क्या होगी कि राबर्ट सोलो जो स्वयं पूर्व नोबल पुरस्कार विजेता अर्थशास्त्री है, उन्हें अपने व्यवसाय यानी अर्थशास्त्र की आत्मा स्वीकारते हैं. जबकि केनेथ केरो निःसंकोच भाव से स्वीकारते हैं— ‘मैंने उन(अमर्त्य सेन)से बहुत कुछ सीखा है.’ केनेथ केरो ही क्यों दुनिया के बहुत से अर्थशास्त्री-विद्वान-विद्यार्थी-समाजशास्त्री, जो समाज में लगातार बढ़ते स्तरीकरण से चिंतित हैं, अमर्त्य सेन के अर्थचिंतन से प्रेरणा लेते नजर आते हैं. अमर्त्य सेन के अर्थचिंतन और सहकारिता का साम्य अमर्त्य सेन के विचार समाजवाद और उसके समानधर्मा विचार सहकारिता की भावना से काफी मेल खाते हैं. अमर्त्य सेन कल्याण सरकार के रूप में जिस व्यवस्था की बात रखते हैं, वही समाजवाद और सहकारिता का सपना है. उल्लेखनीय है कि किसी भी नई खोज अथवा विचार की महत्ता समाज के प्रति उसकी उपयोगिता के आधार पर तय की जाती है. उससे संबंधित सभी पूर्व प्रचलित सिद्धांत अथवा विचार इस निर्णय की कसौटी बनते हैं. तुलनात्मक आधार पर अधिक उपयोगी पाए जाने पर ही नए विचार को सार्वजनिक स्वीकृति मिल पाती है. तथापि यह आवश्यक नहीं है कि नया विचार सर्वथा मौलिक एवं परंपरा से हटकर हो! कभी-कभी पुराने और अप्रचलित सिद्धांत जो विभिन्न कारणों से अप्रासंगिक करार दे दिए जाते हैं, की युगानुकूल एवं तार्किक पुनःव्याख्या भी नए-से लगने वाले सिद्धांत को जन्म दे देती है. इस तरह कालातीत मान लिया गया विचार भी नए सिद्धांत को जन्म दे देती है. अमर्त्य सेन का अर्थदर्शन भी कदाचित ऐसे ही विचारों की जिन्हें विकास की दौड़ से कालातीत अप्रासंगिक, या पिछड़ा मान लिया गया या, समसामयिक एवं युगानुकूल व्याख्या है. सीधे शब्दों में कहें तो अमर्त्य सेन ने आपसी सहयोग, संसाधनों के जनतांत्रिक उपयोग, एवं उत्तरदायी जनतांत्रिक सत्ता के लक्षणों एवं जनकल्याण हेतु इनकी उपयोगिता का अर्थशास्त्रीय भाषा में विश्लेषण किया है. उनके कल्याणकारी अर्थशास्त्र के निहितार्थ महात्मा गाँधी के ग्राम स्वराज व आचार्य विनोबा भावे के सर्वोदय से अलग नहीं हैं. इन दोनों महापुरुषों ने जिस विकेंद्रीकृत व्यवस्था की परिकल्पना की थी, और जिस आत्मनिर्भर समाज का सपना हमें दिखाया था, अमर्त्य सेन का सिद्धांत उसी की अर्थशास्त्रीय व्याख्या है. सुविज्ञ अर्थशास्त्री होने के कारण अमर्त्य सेन की व्याख्याएं और प्रस्तुतीकरण का ढंग परंपरा से हटकर है. वे अर्थशास्त्रीय सिद्धांतों का लोक से निरपेक्ष रहकर विश्लेषण नहीं करते, अपितु सरकार के प्रत्येक निर्णय में उसकी भागीदारी को सुनिश्चित रखना चाहते हैं. लोकतंत्र में निर्णय की प्रक्रिया लोकप्रतिनिधियों द्वारा संपन्न होती है, इसलिए वे लोकतंत्र पर जोर देते हैं. उल्लेखनीय है कि समाजवाद और सहकारिता दोनों ही विचार लोकतंत्र पर आश्रित हैं. बल्कि सहकारी समिति तो अपने आप में ही लोकतांत्रिक संगठन होता है. समूह के सदस्य आपसी विकास के लिए अपनी आवश्यकताओं के सामान्यीकरण और संसाधनों के साझा उपयोग पर जोर देते हैं. अमर्त्य सेन का सामूहिक विकल्पों का सिद्धांत सहकारिता के सामूहिक विकास की अभिकल्पना का ही विस्तार है. हालांकि वे सीधे-सीधे सहकारिता का पक्ष नहीं लेते, न वे समाजवाद को आंदोलनों के रूप में आगे बढ़ाने की बात कहते हैं, बल्कि वे सभी लक्ष्य जो समाजवाद और सहकारिता के माध्यम से जा सकते हैं, उन्हें कल्याण सरकार का दायित्व बताकर वे जनप्रतिनिधियों से अधिक जागरूक, समर्पित और सक्रिय बने रहने की अपेक्षा रखते हैं. वे लोक को भी जाग्रत बनाना चाहते हैं. ताकि जनप्रतिनिधियों के चयन के समय बिना किसी भेद-भाव और जातीय पूर्वाग्रह के निर्वाचन प्रक्रिया में हिस्सेदारी कर सकें. अमर्त्य सेन के अर्थचिंतन की प्रमुख विशेषता यह है कि उन्होंने जिन विचारों को अपने चिंतन का आधार बनाया है, इससे पहले उन्हें अर्थशास्त्र की विषयवस्तु मानने की परंपरा नहीं थी! उन्हांने सामूहिक विकल्पों के चुनाव पर सर्वाधिक जोर दिया हैं; इसके पीछे उनकी मंशा विकासचक्र को उस गरीब आदमी तक ले जाने की रही है, जो वर्तमान व्यवस्था में वंचित ओर बहिष्कृत है, और यदि हम गंभीरतापूर्वक सोचकर देखें तो यही समाजवाद का उद्देश्य है, यही सहकारिता आपसी मेलजोल के माध्यम से प्राप्त करना चाहती है. सामूहिक विकल्प या विकल्पों के सर्वसम्मति (अथवा कम से कम सामान्य सहमति) से चुनने की अवधारणा, सहकारिता की भावना के काफी निकट है. सहकारिता सर्वसम्मति से लिए गए निर्णयों को, सीमित संसाधनों द्वारा, फलीभूत करने के लिए किए गए प्रयासों का नाम है, जिनमें समूह के प्रत्येक सदस्य की यथा सामथ्र्य साझेदारी होती है. जहां संसाधन सीमित मात्रा संख्या में हों. संसाधनों की प्रचुर उपलब्धता की स्थिति में सहकारिता की जरूरत ही नहीं पड़ती. यद्यपि ऐसा बहुत कम होता पाता है. समाज में लोगों की महत्वाकांक्षाएं जितनी तेजी से बढ़ती हैं, संसाधनों का सृजन उतनी तीव्रता के साथ नहीं हो पाता. अतः सहकारिता की उपयोगिता हमेशा बनी रहती है. सहकारिता का दूसरा और महत्त्वपूर्ण लक्षण है सहकार अर्थात समान उद्देश्यों की प्राप्ति के लिए एक-दूसरे के साथ संगठित प्रयास करने का संकल्प. अमर्त्य सेन जब कल्याणकारी अर्थशास्त्र की विवेचना करते हैं; तब उनका इशारा निसंदेह विकासशील समाजों की ओर होता है. जहाँ गरीबी है, अशिक्षा और स्वास्थ्य संबंधी समस्याएं हैं, धर्म और जाति के आधार पर भारी भेदभाव हैं. संसाधनों का असमान बंटवारा और विकास के अवसरों में धांधलेबाजी है. इस प्रकार कल्याणकारी अर्थशास्त्र और सहकारिता की आवश्यकता लगभग एक जैसे, विकासमान या विकास की परंपरा से कटे हुए, समाजों में पड़ती है.\nकिसी समूह द्वारा विकास की दिशा में किए जा रहे संगठित प्रयासों में सफलता के लिए उसके सदस्यों की अधिकतम भागीदारी एवं समूह के लक्ष्यों के प्रति सर्वसहमति अथवा आमसहमति होनी आवश्यक है. साथ ही जरूरी है नेतृत्व के प्रति आस्था! समूह के साथियों के प्रति विश्वास और अपनत्व की भावना. इनके अभाव में समूह के प्रयासों के प्रति असदस्यों का ईमानदार रह पाना संभव नहीं है, जिन्हें नेतृत्व तथा सामूहिक लक्ष्यों के प्रति अनास्था है; या जो मानते हैं कि नेतृत्व द्वारा उनके हितों की निरंतर उपेक्षा की जा रही हैं, वे कालांतर में संगठन से दूर जाने लगते हैं. जिससे सहकारिता और सहविकास का लक्ष्य अधूरा रह जाता है. अभिप्रायः यह है कि समाज के सर्वांगीण विकास के लिए अमर्त्य सेन जैसे कल्याण राज्य की विवेचना अपनी व्याख्याओं में करते हैं, सहकारी समूह के सर्वतोन्मुखी विकास के लिए वैसे ही कल्याणकारी नेतृत्व की जरूरत पड़ती है. अमर्त्य सेन, कल्याणकारी अर्थशास्त्र की विवेचना में राज्य नामक सत्ता का न केवल उल्लेख करते हैं, बल्कि उसके कर्तव्यों का निर्धारण करते हुए भी नज़र आते हैं. यद्यपि राजनीतिक विश्लेषण करना उनका अभीष्ठ नहीं, तथापि कल्याणकारी गतिविधियों की व्याख्या के दौरान राज्य की उपस्थिति पर्यवेक्षक सत्ता के रूप में बनी रहती है. जबकि सहकारी समूह स्वयं अनुशासित व समर्पित मानव इकाई (या इकाइयों) द्वारा संचालित उत्प्रेरित होता है. समूह के सदस्य कर्ता होने के साथ-साथ अपने आचरण के स्वयं-पर्यवेक्षक भी होते हैं. उनका यही गुण उन्हें शेष सदस्यों से तालमेल बनाए रखने, निर्णय की प्रक्रिया के दौरान खुलकर विमर्श करने को प्रेरित करता है. उल्लेखनीय है कि के नेतृत्व की आवश्यकता सहकारी समूहों के लिए भी होती है. मगर इसके लिए जिम्मेदार, समूह की शीर्षस्थ शक्तियों का नैतिक आचरण, लक्ष्यों के प्रति उनका समर्पण भाव तथा लक्ष्यों एवं स्थितियों को समझने की उनकी बौद्धिक कुशलता ही समूह के बीच उन्हें विशिष्ठ दर्जा प्रदान करती है. इस तरह बिना कोई संवैधानिक दर्जा पाए अपनी योग्यता एवं समूह के आन्तरिक अनुशासन के बल पर ही वे शेष इकाइयों के प्रेरणास्रोत एवं मार्गदर्शक बने रहते हैं. कल्याणकारी व्यवस्था में राज्य की जिम्मेदारी होती है कि वह जनहित में लोककल्याण के कार्यक्रमों को अपनाए! सामूहिक लक्ष्यों के प्रति राज्य की रजामंदी एवं सहभागिता उन्हें संवैधानिक वैधता एवं आर्थिक सुदृढ़ता प्रदान करती है. इससे लक्ष्यों को अपेक्षाकृत आसानी से और कम समय में प्राप्त किया जा सकता है. हालांकि इससे समूह के राज्यापेक्षी और परावलंबी बन जाने का खतरा बना रहता है, जो अंत में उसको अपने लक्ष्य से भटका भी सकता है. अमर्त्य सेन तानाशाही राज्यव्यवस्था की खामियों का उल्लेख करते हुए कल्याणकारी व्यवस्था के वाहक के रूप में जनतांत्रिक राज्य की अनुशंसा करते हैं। तानाशाह निष्ठुर होता है वह अपने निर्णयों को बलात् पूरे समाज पर थोप देना चाहता है. मगर तानाशाही का एक मात्र यही दुर्गुण नहीं होता. इस व्यवस्था की सबसे भयावह और दुःखद स्थिति यह है कि निहित स्वार्थी व दुराग्रहों को समर्पित तानाशाह दूसरों के मस्तिष्क पर भी अपना अधिकार जमाए रखना चाहता है. वह समाज से, राज्य द्वारा किए जा रहे कार्यों की समीक्षा का अधिकार छीन लेना चाहता है. इससे वैचारिक जड़ता पनपती है और समाज मानसिक रूप से पंगु होता चला जाता है. अतः तानाशाही व्यवस्था में समाज का सर्वांगीण विकास संभव ही नहीं है. आदर्श स्थिति यह है कि राज्य अपने निर्णयों में अधिकतम की भागीदारी सुनिश्चित करे. दूसरे शब्दों में लोकसत्ता व राज्यसत्ता का समन्वित प्रयास ही समाज को विकास के कल्याणकारी लक्ष्यों की ओर ले जा सकता है. आत्मचेतित सहकारी समूह अपनी सदस्य इकाइयों के भौतिक उत्थान के साथ-साथ उन्हें मानसिक स्तर पर भी इतना परिपक्व बनाने का प्रयास सततरूप से करते रहते हैं; ताकि वे निर्णय लेने में आत्मनिर्भर हो सकें. सहकारिता एक प्राकृतिक सिद्धांत है. व्यवहार में सहकारी संस्था/समिति का अभिप्रायः संस्था पंजीकरण अधिनियम-1860 या समिति पंजीकरण अधिनियम 1912 के अंतर्गत गठित व पंजीकृत, क्रमशः संस्था या समिति से लिया जाता है. यद्यपि सहकार के लिए इस प्रकार की औपचारिकताएं पूरी करना आवश्यक नहीं है. कोई भी दो या अधिक व्यक्ति वगैर किसी विधिक अनुबंध के, अनौपचारिक स्तर पर भी सहकार कर सकते हैं. सहकारी अधिनियम के अंतर्गत गठित होने के बावजूद संस्थाएं निर्णय लेने के मामले में स्वतंत्र होती है. उनपर राज्य का नियंत्रण गौण होता है, जबकि कल्याणकारी अर्थशास्त्र की व्याख्या में राज्य की उपस्थिति कहीं निदेशक तो कहीं पर्यवेक्षक सत्ता के रूप में बनी रहती है. इस तरह सहकारिता का अभिप्राय स्वचेतन, आत्मनिर्भर एवं समानता पर आधारित संग्रह से है, जिसका आंतरिक लोकतंत्र मजबूत और स्थायी होता है.\nअमर्त्य सेन के अनुसार, कल्याणकारी राज्य का कोई भी नागरिक स्वयं को उपेक्षित महसूस नहीं करता. यह तभी संभव है, जब राज्य द्वारा संचालित कल्याणकारी कार्यक्रमों का सकारात्मक प्रभाव उस वर्ग पर भी पड़े जो अब तक व्यवस्था में अपेक्षित एवं लाभों से वंचित रहा है. सहकारिता की भावना के प्रति समर्पित समूह का लक्ष्य भी समाज के वंचित और उपेक्षित व्यक्तियों को विकास की सामान्य परिधि मे ले आता है. बल्कि सहकारिता ऐसे नागरिकों को जो विकास की धारा से कटे हैं, आपसी सहयोग और संसाधनों के सामन्जस्य के आधार पर, विकास का अवसर प्रदान करती है. जिससे वे सरकार की मदद के बिना भी स्वयं को मुख्यधारा से जोड़े रह सकते हैं. कहा जा सकता है कि कल्याणकारी राज्य के कार्यक्रम पूरे राष्ट्र की जनता के हित के लिए बनाए जाते हैं, जबकि सहकारी समूह के प्रयास अपनी सदस्य इकाइयों के उत्थान तक ही सीमित रहते हैं. व्यवहार में यह सच है. इसलिए भी कि सहकारी समूह के सदस्य अपने-अपने संसाधनों का समन्वित उपयोग, पूरे समूह के विकास के लिए करते हैं! सहकारिता की प्रारंभिक स्थिति जिसे हम समूह के सदस्यों का प्रशिक्षणकाल भी कह सकते हैं, में ऐसा होना संभव है, परंतु जैसे-जैसे सदस्य इकाइयां सहकारिता की भावना को आत्मसात करती जाती हैं, उनके निजत्व का घेरा भी टूटता चला जाता है. जिस तरह आदर्श राष्ट्र संपूर्ण विश्व को अपना समझता है, उसी प्रकार सहकारी समूह भी अपने समाज से इतर संपूर्ण राष्ट्र की और तदनंतर पूरे विश्व को अपना लेता है. तब व्यक्ति किसी एक समूह या राष्ट्र का नागरिक न रहकर, संपूर्ण विश्व का नागरिक बन जाता है. ‘वषुधैवकुटुम्बकम्’ या ‘विश्वग्राम’ की संकल्पना के पीछे भारतीय मनीषियों की यही अवधारणा रही है. इसी भावना के आधीन आचार्य विनोबा भावे आपसी अभिवादन में ‘जयहिंद’ के स्थान पर ‘जय जगत’ कहने का आग्रह करते थे. कहा यह भी जा सकता है कि यह असंभव है. नितांत आदर्श स्थिति है, जिसे व्यवहार में ढालना संभव ही नहीं है. परंतु सत्य यह भी है कि मानव स्थितियां, भले ही वह काल्पनिक क्यों न हों, आचरण को परखने की कसौटी बनती हैं. नैतिकता भले ही जनसाधारण के लिए सुदूर लक्ष्य हो मगर कर्मयोगियों के आचरण का हिस्सा होती है. ऐसे ही निष्ठावान लोग ही समाज के बाकी सदस्यों के लिए प्रेरणा बनते हैं. भगत सिंह, गांधी और विनोबा का निजी जीवन इसका उदाहरण है. अतः कल्याणकारी अर्थदर्शन एवं सहकारिता में न केवल उद्देश्यगत समानताएं हैं, दोनों की आचारपद्धति भी एक-दूसरे के समानधर्मा और मेल खाती हुई है. दोनों ही कल्याणकारी राज्य की परिकल्पना करते हैं, वहाँ व्यक्तिमात्र की उपेक्षा संभव ही नहीं है. यही समाजवाद का लक्ष्य है. व्यक्तिमात्र के विकास के लिए संसाधनों के समन्वित उपयोग एवं सबके संगठित प्रयास द्वारा लक्ष्यों की प्राप्ति करना सहकारिता का अभीष्ट है. समाजवाद यह जिम्मेदारी कल्याण सरकार के कंधों पर डाल देता है, ताकि वह संसाधनों को अपने अधीन रखकर, बिना किसी भेदभाव और पूर्वग्रह के सभी नागरिकों के बीच विकास के समान बंटवारे के लिए उपयुक्त योजनाएं बना सके. अकाल-संबंधी अध्ययन के दौरान अमर्त्य सेन इस निष्कर्ष पहुँचे थे कि जनतांत्रिक व्यवस्थाओं में अकाल जैसी प्राकृतिक आपदाओं से निपटने की क्षमता अधिक होती है. क्योंकि जनता के प्रति जवाबदेह सरकारें जनाकांक्षाओं की अवहेलना नहीं कर पातीं. यहां भी कल्याणकारी स्थिति बनाए रखने के लिए राज्य की भूमिका को रेखांकित किया गया है. किसी भी समाज के लिए बेहतर स्थिति वही हो सकती है जहां राज्य की उपस्थिति नीति-निर्माण एवं सीमित दिशा-निर्देशन तक हो. एक चैतन्य समूह अथवा राष्ट्र जो अपनी समस्याओं, क्षमताओं, उन विशेषताओं के साथ अपनी कमजोरियों से भी परिचय रखता हो, वह ऐसी आपदाओं से स्वयं ही निपट सकता है. अतः कल्याणकारी राज्य में जनहित में जो आयोजन राज्य की की ओर किए जाते हैं, उन्हें सहकारी समूह अपनी क्षमताओं के बल पर अर्जित कर सकता है. शंकाव्यक्त की जा सकती है कि पर्यवेक्षकीय अंकुश के अभाव में संगठन बिखर सकता है, और ऐसा देखने में भी आया है. देश-भर में चल रही हजारों सहकारी संस्थाओं/समितियों का बहुत बड़ा हिस्सा अकुशल नेतृत्व के कारण नाकारा बन चुका है. उनमें से अधिकांश या तो बिखर चुकी हैं अथवा अपनी अकर्मण्यता के कारण सुप्तावस्था में है अथवा उनपर चंद स्वार्थी लोगों ने कब्जा जमा लिया है, जो सहकारिता जैसे जनसंगठन का उपयोग अपनी लिप्साओं को मूर्त्तरूप देने के लिए करते रहते हैं. इसका कारण यह है कि उत्प्रेरक शक्तियां सहकारिता के नाम पर जो संगठन खड़ा करती है, उसके पीछे निहित उनके स्वार्थ प्रभावी रहते हैं. एक कारण यह भी है कि जो संगठन बहुत जल्दबाजी में, सहकारिता की भावना को आत्मसात् किए बिना खड़े कर लिए जाते हैं, वे बहुत जल्दी बिखर जाते हैं. दूसरी ओर देश के विभिन्न हिस्सों से ऐसे समाचार भी समय-समय पर मिलते रहे हैं जब सहकारिता को समर्पित समूहों ने अपने सीमित संसाधनों के बल पर ही अपने लक्ष्यों में चमत्कारिक सफलता हासिल की है. ऐसे ही समूह दूसरों के लिए प्रेरणास्रोत का काम करते हैं. सहकारी समूह के सदस्य, एक दूसरे से संवेदनाओं के स्तर पर जुड़ते हैं. अमर्त्य सेन के अर्थदर्शन की विशेषता भी यही है कि उन्होंने अर्थशास्त्र को कोरी बौद्धिकता के दायरे से उसे मानवीय संवेदनाओं से जोड़ने की कोशिश की है. आधुनिक समाज की प्रमुख समस्याओं में से यह भी है कि बाजारवाद से प्रेरणाएं लेता है, जो ज्ञान को सूचना में संवेदना को ठोस उत्पादों में ढाल देना चाहता है, ताकि उन्हें बेचकर कमाई की जा सके. साहित्य और कला के विभिन्न रूप जिनमें अमूर्त्त संवेदनाएं निखरकर सामने आती हैं, बाजार के लिए उस समय तक काम के नहीं होते, जब तक कि उपभोक्ता वस्तु के रूप में ढालना संभव न हो. उल्लेखनीय है कि जब भी कोई वस्तु उपभोक्ता वस्तु का रूप धारण करती है, तब उसका आंतरिक गुण महत्त्वहीन हो जाता है. उस समय उसका उत्पादन पूंजीवादी नीतियों के अनुसार होने लगता है, जहां किसी वस्तु का मौद्रिक मूल्य ही सर्वोपरि होता है. इससे संबंधों में कृत्रिमता और औपचारिकता की वृद्धि होती है, जिससे व्यक्ति अपनी समस्याओं और विकल्पों पर खुलकर विकल्प करने से बचने लगता है. ऐसी स्थिति में वह अपने विकास के लिए सरकार और अन्य संस्थाओं पर आश्रित होकर रह जाता है. यही नहीं वह इस लायक भी नहीं रहता कि सरकार को उसके कर्तव्य की याद दिलाकर अपने अधिकारों के लिए न्यायपूर्ण ढंग से संघर्ष कर सके. प्यार और व्यापार में कुछ भी कहना-करना सामाजिक स्वीकृति पाने लगा है. अपसंस्कृतिकरण का कुप्रभाव सहकारी संगठनों पर भी पड़ा है जिससे उनकी कार्यक्षमता घटी है. अतः ऐसे कठिन समय में जब समाज में जब बाजारवाद सिर चढ़कर बोल रहा हो, सरकार पर यह आरोप लगाए जा रहे हों कि वह विश्वबैंक और मुट्ठी-भर पूंजीपतियों के हाथ का खिलौना बन चुकी है, जबकि पूंजीपति और नौकरशाह सरकार को अपने स्वार्थानुकूल योजनाएं बनाए रखने के लिए बाध्य करते रहते हों. जब सैंसेक्स की रफ्तार को देश की प्रगति का प्रतीक मान लिया जाता हो, मीडिया जगत जब आमआदमी की समस्याओं के बजाय पूंजीपतियों के हित पर विमर्श रचता-गढ़ता हो, मानवीय संवेदनाओं का अकाल पड़ने जैसे हालात हों और जब अपसंस्कृतिकरण को लेकर समाजविज्ञानी, साहित्यकार आदि चिंतित, आकुल-व्याकुल हों—ऐसे चुनौतीपूर्ण समय में अमर्त्य सेन का कल्याणकारी अर्थदर्शन सहकारिता के लिए भी उतना ही उपयोगी है जिना कि अर्थशास्त्र के लिए, क्योंकि दोनों के लक्ष्य व निहितार्थ एक ही हैं. दोनों ही हमें आश्वस्त करते हैं कि विकल्प अभी मिटे नहीं हैं, कुछ रोशनी अब भी बाकी है.\n"http://gadyakosh.org/gk/index.php?title=अमर्त्यसेन_का_कल्याणकारी_अर्थदर्शन&oldid=5340" से लिया गया\nइस पृष्ठ का पिछला बदलाव 1 मई 2011 को 15:47 बजे हुआ था।


March 2021 Current Affairs Question -RajasthanGyan\nप्रश्न 1 जल शक्ति मंत्री गजेंद्र सिंह शेखावत ने जल जीवन मिशन के तहत कितने राज्यों के लिए प्रदर्शन प्रोत्साहन निधि के रूप में 465 करोड़ रुपये मंज़ूर किये?\nकेंद्रीय जल शक्ति मंत्री गजेन्‍द्र सिंह शेखावत ने जल जीवन मिशन के अंतर्गत सात राज्‍यों के लिए चार सौ 65 करोड रूपये के निष्‍पादन प्रोत्‍साहन कोष को स्‍वीकृति दे दी है। ये राज्‍य हैं-अरूणाचल प्रदेश, मणिपुर, मेघालय, मिजोरम, सिक्किम, गुजरात और हिमाचल प्रदेश। निष्‍पादन प्रोत्‍साहन कोष से अनुदान की पात्रता में भौतिक और वित्‍तीय कार्य जिनमें विशेषकर पाइप से जल पहुंचाने की योजना और धन खर्च करने का उपयोग शामिल हैं।\nप्रश्न2हाल ही में आरबीआई के किस पूर्व डिप्टी गवर्नर का दिल का दौरा पड़ने से 68 वर्ष की उम्र में निधन हो गया?\n(अ) एम के जैन\n(ब) माइकल देवव्रत पात्रा\n(स) केसी चक्रबर्ती\nभारतीय रिजर्व बैंक के पूर्व डिप्टी गवर्नर केसी चक्रबर्ती (KC Chakrabarty) का निधन हो गया है। वह 15 जून 2009 और 25 अप्रैल 2014 के बीच केंद्रीय बैंक के डिप्टी गवर्नर थे, उन्होंने अपना कार्यकाल समाप्त होने से तीन महीने पहले ही पद त्याग कर दिया था। इससे पहले, उन्होंने पंजाब नेशनल बैंक (2007-2009) के अध्यक्ष और प्रबंध निदेशक (CMD), और इंडियन बैंक (2005-2007) के CMD के रूप में कार्य किया था। चक्रवर्ती ने बैंक ऑफ बड़ौदा के साथ एक बैंकर के रूप में अपना करियर शुरू किया, जहां उनका आखिरी काम 2001 और 2004 के बीच बैंक के यूके ऑपरेशंस की कमान संभालना था। कई सार्वजनिक क्षेत्र के बैंकों में लगभग चार दशक बिता चुके चक्रवर्ती, अक्सर बैंकिंग क्षेत्र से संबंधित महत्वपूर्ण मुद्दों पर अपने मन की बात करते थे। वह अपनी बुद्धि और करारे जवाब के लिए भी प्रसिद्ध थे।\nप्रश्न3फिल्मफेयर अवार्ड्स-2021 में किसे बेस्ट अभिनेत्री का अवार्ड दिया गया है -\n66वें फिल्मफेयर अवार्ड्स का आयोजन 27 मार्च 2021 को मुंबई में किया गया। इस सेरेमनी में साल 2020 में रिलीज हुईं फिल्मों को सम्मानित किया गया। तापसी पन्नू ने अपनी फिल्म थप्पड़ के लिए बेस्ट एक्ट्रेस का अवॉर्ड जीता। थप्पड़ ने बेस्ट फिल्म, बेस्ट कहानी और एडिटिंग का अवॉर्ड भी जीता। इसके अलावा फिल्म गुलाबो सिताबो और तानाजी: द अनसंग वॉरियर ने भी अवॉर्ड अपने नाम किए।\nप्रश्न4आईपीएल टीम दिल्ली कैपिटल्स ने निम्न में से किस पूर्व विकेटकीपर को अपना सहायक कोच नियुक्त किया है -\n(ब) अजय रात्रा\n(स) दीप दासगुप्ता\n(द) विजय दहिया\nइंडियन प्रीमियर लीग (आईपीएल) फ्रेंचाइजी दिल्ली कैपिटलस ने घोषणा की कि उसने लुभावनी लीग के 14वें सत्र से पहले पूर्व भारतीय विकेटकीपर अजय रात्रा को टीम का सहायक कोच नियुक्त किया है। दिल्ली कैपिटल्स पिछले चरण के फाइनल में मुंबई इंडियंस से हारकर उप विजेता रही थी। आईपीएल का आगामी चरण नौ अप्रैल से शुरू होगा। उन्होंने हाल में सैयद मुश्ताक अली टूर्नामेंट और विजय हजारे ट्राफी में असम टीम को कोचिंग दी थी।\nप्रश्न5Filmfare Awards 2021 में किसे बेस्ट अभिनेता का अवार्ड दिया गया है -\n(अ) इरफान खान\n(द) अर्जुन कपूर\n66 वें वार्षिक फिल्मफेयर अवार्ड्स के लिए पुरस्कारों की घोषणा की ग। इस कार्यक्रम की मेजबानी अभिनेता राजकुमार राव और रितेश देशमुख ने की। कोविड -19 महामारी के परिणामस्वरूप 2020 के दौरान फिल्म उद्योग के सामने आई कठिनाइयों के बावजूद, फिल्मफेयर ने निर्णय लिया कि भारतीय सिनेमा के सर्वश्रेष्ठ का अभिनन्दन करना महत्वपूर्ण है। विजेताओं में स्वर्गीय इरफान खान थे, जिन्होंने एक प्रमुख भूमिका (पुरुष) श्रेणी में सर्वश्रेष्ठ अभिनेता का पुरस्कार जीता, जबकि अमिताभ बच्चन ने सर्वश्रेष्ठ अभिनेता (क्रिटिक्स) का पुरस्कार हासिल किया।\nप्रश्न6केंद्र सरकार ने रेल विकास निगम लिमिटेड में कितने प्रतिशत हिसेदारी बेचने का ऐलान किया है -\nरेल विकास निगम में केंद्र की हिस्सेदारी अभी 87.84 फीसदी है, जो भारतीय रेल की परियोजना क्रियान्वयन एजेंसी है। ओएफएस को पूरा आवेदन मिलने पर केंद्र सरकार अपनी 15 फीसदी हिस्सेदारी बेचने में सक्षम होगी।\nप्रश्न7किस राज्य ने 22 से 25 मार्च तक बनाना महोत्सव (Banana Festival) का आयोजन किया था -\nप्रश्न 8 किस बैंक को एशियामनी बेस्ट बैंक अवॉर्ड्स 2021 में ‘भारत का सर्वश्रेष्ठ एसएमई बैंक’ चुना गया है -\nHDFC बैंक को एशियामनी बेस्ट बैंक अवार्ड्स 2021 में 'इंडियाज़ बेस्ट बैंक फॉर एसएमई' चुना गया है। अपने मूल्यांकन में, पत्रिका ने अपनी वेबसाइट पर कहा - HDFC बैंक ने पिछले कुछ वर्षों में अपने सूक्ष्म, लघु और मध्यम आकार के उद्यम (MSME) के कारोबार में बदलाव ने इस पुरस्कार के लिए योग्य विजेता बनाया है। हांगकांग में स्थित वित्तीय पत्रिका के वार्षिक सर्वश्रेष्ठ बैंकों के सर्वेक्षण का उद्देश्य पिछले 12 महीनों में प्रत्येक बाज़ार में कौन से बैंकों ने कोर बैंकिंग गतिविधियों की श्रेणी में उत्कृष्ट प्रदर्शन किया है।\nप्रश्न9हाल ही में, किस शहर में एक भारत-कोरियाई मैत्री पार्क का उद्घाटन किया गया -\nरक्षा मंत्री राजनाथ सिंह और दक्षिण कोरिया के रक्षा मंत्री सुह वूक ने दिल्ली छावनी में भारत-कोरिया द्विपक्षीय मैत्री पार्क का उद्घाटन किया। 1950 से 1953 के दौरान कोरिया युद्ध में भारतीय शांति सैनिकों के योगदान की याद में इस मैत्री पार्क का निर्माण किया गया है। श्री सुह वूक ने भी नई दिल्‍ली में राष्ट्रीय समर स्मारक पर शहीदों को श्रद्धांजलि दी। दक्षिण कोरिया के श्री सुह वूक भारत की तीन दिवसीय यात्रा पर हैं।\nप्रश्न 10 कौन सा राज्य ‘किफायती रेंटल हाउसिंग एंड कॉम्प्लेक्सेज’ (ARHC) योजना शुरू करेगा -\nउत्तर प्रदेश सरकार ने शहरों में रहने वाले छात्रों, शहरी प्रवासियों और गरीब लोगों के लिए एक किफायती किराये की आवास योजना शुरू करने की घोषणा की है। मुख्यमंत्री योगी आदित्यनाथ की अध्यक्षता में उत्तर प्रदेश कैबिनेट ने अफोर्डेबल रेंटल हाउसिंग एंड कॉम्प्लेक्स (Affordable Rental Housing and Complexes – ARHC) योजना के लिए प्रस्ताव दिया। राज्य सरकार की ARHC योजना के तहत; लाभार्थियों में गरीब प्रवासी, छात्र, शहरी प्रवासी, कम आय वर्ग के कारखाने वाले श्रमिक, आर्थिक रूप से कमजोर वर्ग (ईडब्ल्यूएस) के लोग और आतिथ्य से जुड़े लोग शामिल हैं। विधवाओं, कामकाजी महिलाओं और अल्पसंख्यकों, अनुसूचित जातियों, अनुसूचित जनजातियों और अन्य पिछड़े वर्गों के लोगों को प्राथमिकता दी जाएगी।


Top5News (1) – AKN News\nCategory: Top5News (1)\nApril 2, 2022 Crime, Top5News (1), Top5News (2)\nमीडीया में आई खबर के अनुसार बिहार के भोजपुर जिले एक युवती के साथ गैंगरेप की वारदात सामने आई है. रिपोर्ट मे अनुसार बाइक सवार दो युवकों ने एक युवती को लिफ्ट देकर पहले तो उसके साथ गैंगरेप किया और फिर उसे सड़क के किनारे फेंक कर फरार हो गए. जिससे युवती गंभीर रूप से जख्मी हो गई. सड़क किनारे बदहवास पड़ी इस युवती पर स्थानीय लोगों की नजर पड़ी तो उन्होंने तत्काल इसकी सूचना थाना पुलिस को दी. इसके बाद पुलिस मौके पर पहुंची. उसने गंभीर अवस्था में पड़ी\nमध्य प्रदेश के रीवा में नाबालिग लड़की से रेप के आरोपी महंत सीताराम दास उर्फ समर्थ त्रिपाठी को पुलिस ने गिरफ्तार कर लिया है। मीडीया रिपोर्ट के अनुसार ये महंत हुलिया बदलकर यूपी भागने की फिराक में था. अब तक पुलिस ने2आरोपियों को गिरफ्तार कर लिया है जबकि2आरोपियों की तलाश जारी है आरोपी महंत सीताराम को पुलिस ने सिंगरौली जिले से गिरफ्तार किया है. मीडीया रिपोर्ट के अनुसार महंत सीताराम दास की रेप मामले में गिरफ्तारी, मुख्यमंत्री शिवराज सिंह चौहान के द्वारा अधिकारियों की खिंचाई करने\nMarch 19, 2022 National, Top5News (1), Top5News (2)\nन्यूज़ रिपोर्ट के अनुसार जम्मू कश्मीर के शोपियां जिले के त्राल इलाके में आतंकियों ने CRPF पोस्ट पर ग्रेनेड फेंका है. ग्रेनेड हमले में एक जवान के घायल होने की सूचना है. घायल जवान की पहचान अमित के रूप में हुई है. घटना के बाद इलाके में सुरक्षाबलों ने घेराबंदी शुरू कर दी है.\nMarch 19, 2022 Crime, Top5News (1), Top5News (2)\nमीडीया रिपोर्ट के अनुसार मध्य प्रदेश के मंदसौर में चार चाल की मासूम बच्ची के साथ रेप और हत्या मामला सामने आया है. मीडीया रिपोर्ट में बताया गया कि पीड़िता जो अपने माता-पिता के साथ राजस्थान में रहती है. होली से चार दिन पहले वो अपनी बुआ के घर आई थी. शुक्रवार रात अचानक बच्ची गायब हो गई उसे काफी ढूंढा और एक सुनसान जगह पर बच्ची की लाश पड़ी मिली. परिजनों द्वारा इसकी सूचना पुलिस को दी गयी. मौके पर पहुंचकर पुलिस ने शव को पोस्टमॉर्टम के लिए भेज\nMarch 11, 2022 National, Politics, Top5News (1), Top5News (2)\nपंजाब में बड़ा उलटफेर करते हुए आम आदमी पार्टी पूर्ण बहुमत के साथ सरकार बना रही है। आप के सीएम फेस भगवंत मान धुरी विधानसभा सीट से जीत चुके हैं। जबकि कांग्रेस पार्टी की बुरी दशा जारी है। मुख्यमंत्री चरणजीत सिंह चन्नी दोनों सीटों से चुनाव हार गए हैं। वहीं, पंजाब कांग्रेस अध्यक्ष नवजोत सिंह सिद्धू भी अपनी सीट हार गए हैं। उन्हें आप कैंडिडेट जीवनजोत कौर ने हरा दिया है। अकाली परिवार भी इस चुनाव में बुरी हार का सामना कर रही है। पार्टी के दोनों दिग्गज प्रकाश सिंह\nउत्तराखंड में प्रचंड जीत के बाद बीजेपी में मुख्यमंत्री के चेहरे पर मंथन शुरू हो गया है। मीडीया रिपोर्ट के अनुसार नए सीएम के लिए श्रीनगर सीट से विधायक और निवर्तमान मंत्री धन सिंह रावत, राज्यसभा सांसद अनिल बलूनी, केंद्रीय राज्य मंत्री अजय भट्ट और पूर्व मुख्यमंत्री और केंद्र में मंत्री रहे डॉ. रमेश पोखरियाल निशंक समेत मंत्री रहे सतपाल महाराज के नामों की चर्चा शुरू हो गई है। निवर्तमान मुख्यमंत्री पुष्कर सिंह धामी के चुनाव हारने के बाद अब नए मुख्यमंत्री को लेकर ये तमाम नाम रेस में सबसे\nउत्तर प्रदेश के चुनावी नतीजों के अनुसार भाजपा भारी जीत दर्ज करने के साथ ही पूर्ण बहुमत के अनुसार सरकार बनाने की ओर बढ़ चुकी है। , योगी आदित्यनाथ पांच साल के कार्यकाल के बाद राज्य में सत्ता में लौटने वाले पहले मुख्यमंत्री के रूप में इतिहास रचने जा रहे हैं 1985 के बाद ये पहली बार है जब यूपी में कोई पार्टी दोबारा सत्ता में आई है। 49 वर्षीय आदित्यनाथ देश में सबसे चर्चित मुख्यमंत्री हैं, जो यूपी से परे भाजपा के प्रमुख स्टार प्रचारकों में से एक हैं।\nJanuary 13, 2022 Health /Yoga /Meditation, National, Top5News (1), Top5News (2)\nमीडीया रिपोर्ट के अनुसार देश में बुधवार को तीसरी लहर के बीच पहली बार 24 घंटे के भीतर कोरोना वायरस के2लाख से ज्यादा मामले मिले. रात9बजे तक कुल 226,026 कोविड केस और 355 मौतें दर्ज की गईं. इस दौरान 76,447 लोग ठीक भी हुए हैं. साथ ही आज सक्रिय मामलों की संख्या 1 लाख 49 हजार 224 बढ़ गई है. अब कुल 10 लाख 98 हजार 383 संक्रमित हो चुके हैं. दिल्ली में पिछले 24 घंटों में 27,561 नए कोरोना मामले सामने आए हैं. साथ ही\nJanuary 12, 2022 National, Top5News (1), Top5News (2)\nवरिष्ठ रॉकेट वैज्ञानिक एस सोमनाथ भारतीय अंतरिक्ष और अनुसंधान संगठन (इसरो) के अगले चीफ बनाए गए हैं। केंद्र सरकार ने बुधवार को वरिष्ठ रॉकेट वैज्ञानिक एस सोमनाथ को भारतीय अंतिरक्ष अनुसंधान संस्थान (इसरो) का चेयरमैन नियुक्त कर दिया। मीडीया रिपोर्ट के अनुसार केंद्र सरकार ने उन्हें अंतरिक्ष विभाग का सचिव और अंतरिक्ष आयोग (स्पेस कमीशन) के चेयरमैन के तौर पर नियुक्त किया है। उनका कार्यकाल तीन साल का होगा। जानें कौन हैं एस सोमनाथ सोमनाथ ने सैटेलाइट लॉन्चिंग के लिए विश्व भर में पसंद किए जाने वाले पीएसएलवी के इंटिग्रेशन\nDecember 11, 2021 National, Top5News (1), Top5News (2)\nतमिलनाडु में क्रैश होने वाले हेलिकॉप्टर में सवार विंग कमांडर पृथ्वी सिंह का शनिवार को अंतिम संस्कार हुआ। DNA जांच होने के कारण उनके शव की पहचान होने में काफी समय लगा। उत्तर प्रदेश के आगरा के सरन नगर (दयालबाग) में उनका घर है। विंग कमांडर पृथ्वी सिंह को जब उनके बच्चों ने श्रद्धांजलि दी तो देखने वालों का कलेजा फट गया। पृथ्वी सिंह का पार्थिव शरीर पहुंचने पर उनके9साल के बेटे अविराज ने शव पर रखी उनकी कैप उठाई। अपने सिर पर पहनी और पिता को सैल्यूट\nग्रुप कैप्टन वरुण सिंह की हालत अब भी नाजुक बनी हुई है। भारतीय वायु सेना अधिकारी ने बताया कि कैप्टन की सेहत अब भी ठीक नहीं है। हालांकि उनकी स्थिति स्थिर बनी हुई है। ग्रुप कैप्टन वरुण सिंह का इस समय बेंगलुरू के कमांड अस्पताल में इलाज चल रहा है। दरअसल, आठ दिसंबर को हुई हेलिकॉप्टर दुर्घटना में जीवित बचने वाले वे अकेले व्यक्ति हैं। दुर्घटना में सीडीएस जनरल बिपिन रावत और 12 अन्य लोगों की जान चली गई थी। Read more: https://www.amarujala.com/india-news/group-captain-varun-singh-health-condition-continues-to-be-critical-but-stable-iaf-officials-latest-news-update\nMarch 24, 2021 Health /Yoga /Meditation, National, Top5News (1), Top5News (2)\nकेंद्रीय मंत्री प्रकाश जावड़ेकर ने टीकाकरण को लेकर बड़ा ऐलान किया है। उन्होंने बताया कि 1 अप्रैल से उन सभी को टीका लग सकेगा, जिनकी उम्र 45 साल से ज्यादा है। अभी तक 45 साल से ज्यादा की उम्र के उन्हीं लोगों को टीका लगाया जा रहा था, जो किसी बीमारी से पीड़ित थे, लेकिन अब ऐसा नहीं है। अब उन्हें टीका लगवाने के लिए किसी प्रकार के सर्टिफिकेट को दिखाने की जरूरत नहीं है। जावड़ेकर ने कहा कि हमारे पास पर्याप्त वैक्सीन है। योग्य लोगों को टीकाकरण के लिए\nMarch 24, 2021 National, Top5News (1), Top5News (2)\nछत्तीसगढ़ के नारायणपुर जिले में मंगलवार को नक्सलियों ने DRG जवानों से भरी बस में ब्लास्ट कर दिया। इस हमले में5जवान शहीद हो गए, जबकि 14 घायल बताए जा रहे हैं। ब्लास्ट के दौरान बस में 24 जवान सवार थे। सूचना मिलते ही बैकअप फोर्स को मौके पर रवाना कर दिया गया। सभी जवान एक ऑपरेशन में शामिल होने के बाद लौट रहे थे। छत्तीसगढ़ के DGP डीएम अवस्थी ने घटना की पुष्टि की है। बस्तर के IG पी.सुंदरराज ने बताया कि नारायणपुर में नक्सल विरोधी अभियान के\nMarch 24, 2021 Crime, National, Top5News (1), Top5News (2)\nनाबालिग लड़की को बहला-फुसलाकर ले जाकर दुष्कर्म करने के मामले में विशेष पॉक्सो कोर्ट/एडीजे न्यायाधीश अंजलि नोलियाल ने आरोपी युवक को दोषी करार दिया है। विशेष पॉक्सो कोर्ट ने दोषी युवक को 10 वर्ष की कठोर कैद और 80 हजार रुपये के अर्थदंड की सजा सुनाई है। शासकीय अधिवक्ता आदेशचन्द चौहान ने बताया कि तीन अगस्त 2008 को पथरी क्षेत्र के गांव से एक 16 वर्षीय नाबालिग लड़की घर से लापता हो गई थी। तलाश करने के बाद भी पीड़िता का कोई पता नहीं चला था। शिकायतकर्ता ने आरोपी सद्दाम\nMarch 24, 2021 Health /Yoga /Meditation, Top5News (1), Top5News (2)\nदिल्ली में कोरोना महामारी (COVID-19) फिर से विकराल रूप धारण करती नजर आ रही है। दिन-प्रतिदिन बढ़ रहे संक्रमितों के आंकड़े रोज नए रिकॉर्ड बना रहे हैं। दिल्ली में करीब तीन महीने से भी अधिक समय बाद मंगलवार को एक बार फिर कोरोना के 1100 से अधिक नए मरीज मिलने के बाद यहां संक्रमितों का कुल आंकड़ा बढ़कर 6.49 लाख के पार पहुंच गया है। इसके साथ ही अब पॉजिटिविटी रेट भी बढ़कर 1.31 फीसदी पर आ गया है। कोरोना संक्रमण से आज4और मरीजों की मौत हो गई। शुक्रवार को


Page -5- फैशन और ट्रेंड्स न्यूज़ - Hindi Martini Shots\nCannes 2018: कान्स के रेड कारपेट पर मोरनी बन उतरी ऐश्वर्या राय, लूटा सभी का दिल !\nबॉलीवुड एक्ट्रेसऐश्वर्या राय बच्चनने कान्स फिल्म फेस्टिवल 2018 के रेड कारपेट पर ग्लैमरस एंट्री की। 17वीं बार कान्स के रेड कारपेट पर नजर आईं ऐश्वर्या के लुक की जितनी भी तारीफ की जाए कम होगी। 71वें कान्\nमई 13, 2018 02:59 IST\nफ्रांस के कान्स शहर में आयोजित अंतर्राष्ट्रीय फिल्म फेस्टिवल यानी कान्स फिल्म फेस्टिवल 2018 की शुरूआत हो गयी है।9मई को बॉलीवुड एक्ट्रेस दीपिका पादुकोण और कंगना रनौत इस फेस्टिवल के रेड कारपेट पर वॉक\nमई 11, 2018 04:14 IST\nतस्वीरें: न्यू यॉर्क के 'मेट गाला' में दीपिका और प्रियंका ने बढ़ाया रेड कारपेट का तापमान !\nन्यू यॉर्क के ‘मेट गाला’ इंस्टिट्यूट में हर साल होने वाले रेड कारपेट इवेंट में पहुंची भारतीय एक्ट्रेसेज़ प्रियंका और दीपिका ने अपने फैशन सेन्स से दुनिया को हिला कर रख दिया। दुनिया भर का मीडिया दीपिका औ\nमई 08, 2018 08:15 IST\nबॉलीवुड और फैशन का नाता बहुत गहरा है।बॉलीवुड की एक्ट्रेसेज़का फिल्मों में और असल ज़िन्दगी में फैशन सेंस और स्टाइल हम सभी के लिए फाशील गोल बनता है। तभी तो हम उनकी हर फिल्म, पार्टी और शादी के आउटफिट्स पर\nदिसंबर 15, 2019 02:30 IST\nबॉलीवुड अभिनेत्री श्रीदेवी अगर आज जिंदा होतीं तो अपने बच्चों पर उन्हें बहुत गर्व होता। जहां एंटरटेनमेंट की दुनिया में स्टार्स की फैन फॉलोविंग ज़बरदस्त होती है वहीं स्टार्स किड्स के भी कई दीवाने होते है\nनवंबर 18, 2018 10:30 IST\nसीरियल 'ये है मोहब्बतें' की शगुन यानी एक्ट्रेस अनीता हसनंदानी रील लाइफ के साथ-साथ रियल लाइफ में भी एक फैशन डीवा है। अनीता को बहुत अच्छी फैशन की समझ है और वे हमेशा ही हमें अपनी बढ़िया ड्रेसज़, साड़ी और एक\nसितंबर 25, 2019 11:30 IST\nआपकी और हमारी तरह बॉलीवुड की ये 10 एक्ट्रेसेज़ भी शेयर करके पहनती हैं अपने घरवालों के कपड़े !\nक्या आपको याद है कैसे हम सभी बचपन में अपनी माँ की साड़ी या पापा के जूते पहनने को तरसते हैं? या फिर अपने बहन भाई से उनके कपड़ें लेने के लिए लड़ते है? या फिर जब आपने पहली बार अपने पार्टनर का कोई कपड़ा पहना\nजनवरी 14, 2020 11:00 IST\nबॉलीवुड एक्ट्रेस अदा शर्मा ने अपनी दोस्त की शादी में जमाया रंग !\nबॉलीवुड फिल्म जैसे 'कमांडो 2' और '1920' में काम कर चुकी अदा शर्मा हाल ही में अपनी दोस्त की शादी में पहुंची। अदा ने इस मौके पर डिज़ाइनर योषिता की बनाई ड्रेस पहनी थी। अपने पिंक/पीच कलर के एथिक ड्रेस में\nअप्रैल 04, 2018 01:27 IST\nटीवी एक्ट्रेस जेनिफर विंगेट की ये ड्रेसेज़ देखकर आपका भी मन उन्हें कॉपी करने को करेगा !\nटीवी की पॉपुलर एक्ट्रेस जेनिफर विंगेट बहुत लंबे समय से इंडस्ट्री का हिस्सा हैं। उन्होंने 'कसौटी ज़िन्दगी की' में स्नेहा का रोल निभाया था और इसी रोल से उन्हें पहचान मिली। अपने बाकी शोज़ जैसे दिल मिल गये,\nमार्च 20, 2018 02:35 IST\nलक्मे फैशन वीक 2018 में रैंप पर जादू बिखेरती नज़र आईं बॉलीवुड की ये खूबसूरत एक्ट्रेसेज़ !\nलक्मे फैशन वीक समर/रिसोर्ट 2018 में हमेशा की तरह इस बार भी बॉलीवुड की अभिनेत्रियों ने रैंप पर वॉक की और अपनी खूबसूरती और अदाओं के जलवे बिखेरे। इस शो में कई ऐसी एक्ट्रेसेज़ थीं जिनसे नज़रें हटा पाना लगभग\nफ़रवरी 05, 2018 12:38 IST


समीक्षा // ‘नमन भारत भारती’ में असीम राष्ट्रभक्ति के दर्शन // हरभजन सिंह मल्होत्रा // प्राची - फरवरी 2018 | रचनाकार\nसमीक्षा // ‘नमन भारत भारती’ में असीम राष्ट्रभक्ति के दर्शन // हरभजन सिंह मल्होत्रा // प्राची - फरवरी 2018\nक वि हरीलाल ‘मिलन’ कर्मठ, जुझारू, दृढ़ी और स्वाभिमानी व्यक्तित्व के मालिक है. इनके साहित्य पर अगर चर्चा की जाय तो उसके लिए एक वृहद् ग्रन्थ तै...\nकवि हरीलाल ‘मिलन’ कर्मठ, जुझारू, दृढ़ी और स्वाभिमानी व्यक्तित्व के मालिक है. इनके साहित्य पर अगर चर्चा की जाय तो उसके लिए एक वृहद् ग्रन्थ तैयार हो जाएगा. इनकी रचनाओं में इनका स्वभाव तो झलकता ही है, बहुआयामी व्यक्तित्व का रचना-संसार भी विस्तृत रूप से परिलिक्षित होता है जो अपने में अनेक रंगों को समेटे हुए है. प्रस्तुत पुस्तक ‘नमन भारत भारती’ इसका उदाहरण है. राष्ट्रप्रेम से अभिभूत इनकी रचनाओं का अनूठा काव्य-संकलन है यह. मुझे ऐसा प्रतीत भी नहीं होता कि इससे पहले कभी कोई ऐसा प्रयास किया गया हो. विविध रंगों के फूलों से सजे गुलदस्ते से अलग-अलग आती पुष्पगंध, एक होकर अलौकिकता में तब्दील हो गई हो, ऐसी ही अनुभूति होती है ‘नमन भारत भारती’ के पठन से.\nनिःसन्देह यह पुस्तक अद्भुत है. गीतों में असीम राष्ट्रभक्ति के दर्शन ही नहीं होते, बल्कि सप्तवीणा सदृश पाठकों की उरतन्त्री के तार-तार झंकृत हो उठते हैं. चाहे वह ‘संविधान-गीत’ ही क्यों न हो. हर गीत में पूर्ण निष्ठा से समर्पित दीखते हैं हरीलाल ‘मिलन’- नैतिक मूल्यों को सहेजते हुए.\n‘जयति जयति जय भारत माता’ गीत में जिस राष्ट्र की कल्पना मिलन जी ने की है, उसमें विषाद, अभाव व अलगाव नहीं है. बल्कि उसमें है धन-धान्य से सम्पन्न राष्ट्र जिसका एक-एक प्राणी नैतिक मूल्यों व उसूलों की बंदिशों का कायल है. उसके पास सद्भावना का वह ग्रन्थ है जिसमें मानव एवं मानवता समाहित है जिसमें राम-रहीम एक ओंकार है. ऐसी है हमारी भारत मां. ऐसे देश की कल्पना की है मिलन जी ने ‘नमन भारत भारती’ में जहां एक ही घाट पर गाय और शेर साथ-साथ पानी पीते हैं.\nअसम, बंग, गुजरात, हिमाचल\nगंगा-यमुना शुचि श्वेतांचल\nगीता, ग्रन्थ, कुरान, बाइबल\nपंथ अनेक, एक है मंजिल\nसबका मानवता से नाता,\nजयति-जयति जय भारत-माता.\n‘कदम मिला के चलो’ गीत की पंक्तियां- कभी हताश न हो. कभी उदास न हो. तिरंगा साथ रहे. और खिलखिला के चलो. कदम मिला के चलो- बरबस मैथिलीशरण गुप्त की ‘नर हो न निराश करो मन को. कुछ काम करो, कुछ काम करो. जग में रहकर कुछ नाम करो’ पंक्तियों की याद दिला जाती है.\nप्रकृति-चित्रण में भी मिलन जी पीछे नहीं रहे. राष्ट्र की स्तुति में प्राकृतिक-सौन्दर्य इस प्रकार आया है जैसे श्रृंगार-रस की कविता हो. उदाहरणार्थ- ‘हवाएं गुनगुनाती हैं, प्रकृति स्वयं आरती उतारती है. झील, झरने, तालाब और नदियों में किरणें कलाएं करती हैं, चांदनी झिलमिलाती है, रात्रि में चन्द्रमा और भोर में सूर्य स्नान करते हैं, ऐसे भारत एवं भारत की सन्तति का नमन है.’ मिलन जी की अनूठी प्रतिभा का इससे बढ़कर सशक्त उदाहरण और कौन हो सकता है-\nरश्मियां करतीं कलाएं\nचांदनी भी झिलमिलाए,\nरात में चंदा उतरता\nभोर में सूरज नहाए.\nझील, निर्झर, ताल, तटनी\nरम्य धरणी धारती.\nनमन भारत भारती.\nमिलन जी के गीतों के विविध आयाम है. ‘पुकारता है युग नया’ जहां नये सृजन का आह्वान है. वहीं ‘बधिक रे मत पंछी को मार’ एक टीस है. ‘आपस में टकराना क्या’ और ‘कहां तक रोकेंगे हम जंग? जैसे गीत साम्प्रदायिक-सद्भावना से प्रेरित हैं. देश के प्रति सजग रहने के लिए कवि ने जहां चेताया है, वहीं फटकार भी लगाई है. भुखमरी, राजनैतिक प्रपंच, आर्थिक विषमता, दिग्भ्रमित युवा आदि ऐसे कई पहलू हैं जिन पर राष्ट्र-प्रेम को लक्ष्य करते हुए समस्याओं से रूबरू कराया है मिलन जी ने. इस गीत-संकलन के हर गीत में देश-भक्ति कूट-कूट कर भरी दिखती है. इनकी प्रस्तुति में गहराई है. कोई लाग-लपेट नहीं है. थोथा उपदेश नहीं है. आदर्शवाद की मिसाल है ‘नमन भारत भारती’.\nमिलन जी का ‘राष्ट्रभाषा-गान’ भी अप्रतिम है जो उत्कृष्टता के चरमोत्कर्ष को छू गया है. इस गान का व्याख्यान डॉ. सूर्य प्रकाश शुक्ल ने जिस श्रम से किया है वह अतुलनीय और शिरोधार्य है. निःसंदेह देश-प्रेम से ओत-प्रोत मिलन जी का ‘नमन भारत भारती’ गीत-संग्रह अपने आप में अनूठा प्रयास है जो पाठकों के मन में गहराइयों तक अपनी पैठ बना लेगा.\nकृति : नमन भारत भारती\nरचनाकार : हरीलाल ‘मिलन’\nपृष्ठ : 107\nप्रकाशक : ज्ञानोदय प्रकाशन, गांधीग्राम\nमोबाइल : 9935299939\nप्रकाशक : ज्ञानोदय प्रकाशन, गांधीग्रम, जी.टी. रोड, कानपुर-208012\nसमीक्षक का पता : 390/3, श्रमिक बस्ती,\nशास्त्री नगर, कानपुर महानगर\nरचनाकार: समीक्षा // ‘नमन भारत भारती’ में असीम राष्ट्रभक्ति के दर्शन // हरभजन सिंह मल्होत्रा // प्राची - फरवरी 2018


क्या आप अपने आधे मैराथन व्यक्तिगत रिकॉर्ड से कुछ समय निकालना चाहते हैं ? निम्नलिखित वर्कआउट्स आपको अपनी ताकत, सहनशक्ति और गति को बेहतर बनाने में मदद कर सकते हैं, साथ ही रेसिंग पठार के माध्यम से तोड़ने के लिए अपना आत्मविश्वास बढ़ा सकते हैं। सभी कसरत सड़क, ट्रेडमिल, या ट्रैक पर किए जा सकते हैं, और किसी भी स्तर के धावक के लिए अनुकूलनीय हैं।\nशुरुआती कसरत उन लोगों के लिए आदर्श हैं जो प्रति सप्ताह कम 20 मील चलते हैं।\nइंटरमीडिएट वर्कआउट्स के बाद जो लोग प्रति सप्ताह 20 से 30 मील चल रहे हैं, और उन्नत 30+ कर रहे हैं। यदि उन्नत धावक अधिक लाभ जोड़ने की तलाश में हैं, तो वे हमेशा अपने गर्म-अप या ठंडा-डाउन की दूरी बढ़ा सकते हैं।\n800 मीटर दोहराना\nकुछ स्पीडवर्क जोड़ने से न केवल आपकी ताकत और गति बन जाएगी, आपको एक निश्चित दूरी के लिए बहुत ही विशिष्ट गति से चलने का बहुत अभ्यास मिलेगा, जो आपके पेसिंग कौशल को तेज करने में मदद करेगा। सप्ताह में एक बार इस कसरत को दोहराए जाने से आपका आत्मविश्वास भी बढ़ जाएगा क्योंकि पहले कुछ दोहराना सप्ताह के दौरान प्रगति के रूप में आसान महसूस करना शुरू हो जाएगा।\nसप्ताह में एक बार 800 मीटर की दोहराना शुरू करना चाहेंगे, आपकी दौड़ से लगभग 8 से 10 सप्ताह पहले। यहां उन्हें कैसे करें:\n1. यह कसरत एक ट्रैक पर सबसे अच्छा किया जाता है, जहां आप एक मापा 800 मीटर चला सकते हैं। आपको एक चलने वाली घड़ी , या कुछ अन्य समय डिवाइस की आवश्यकता होगी। अधिकांश ट्रैक 400 मीटर होते हैं, इसलिए दो गोद 800 मीटर (लगभग आधा मील) के बराबर होंगे।\nयदि आपके पास ट्रैक तक पहुंच नहीं है, तो मैपमीरुन या रनकीपर जैसे ऐप का उपयोग करके सड़क पर चलने वाले पथ पर 800 मीटर (या आधा मील) खिंचाव मापें। आप इस कसरत को ट्रेडमिल पर भी कर सकते हैं।\n2. धीमी गति से चलने या चलने के दो गोद (800 मीटर) के साथ गर्मजोशी। फिर, अपने यथार्थवादी लक्ष्य अर्ध मैराथन गति से लगभग 10 सेकंड तेज पर 800 मीटर अंतराल चलाएं।\n3. दोहराने के बीच 400 मीटर (ट्रैक के 1 गोद) के लिए (एक आसान गति से) पुनर्प्राप्त करें। सुनिश्चित करें कि आप अपना अगला दोहराना शुरू करने से पहले अपने श्वास और हृदय गति को पुनर्प्राप्त कर लें। शुरुआती दो 800 मीटर दोहराव से शुरू होना चाहिए और उन्नत चार से शुरू होना चाहिए।\n4. अगले सप्ताह दो और दोहराएं। प्रत्येक के लिए उसी गति को बनाए रखने की कोशिश करें (आपके यथार्थवादी लक्ष्य आधा मैराथन गति से 10 सेकंड तेज)। यदि आप अंतिम दोहराने की गति को बनाए रखने में सक्षम नहीं हो सकते हैं, तो बंपिंग के बजाए अगले हफ्ते दोहराने की समान संख्या तक चिपके रहें।\nशुरुआती: चार 800 मीटर दोहराने पर अधिकतम।\nइंटरमीडिएट: छः 800 मीटर दोहराने पर शीर्ष पर जाएं।\nउन्नत: आठ 800 मीटर दोहराने तक अपना रास्ता काम करें।\nदौड़ के अंतिम कुछ मील तक, जहां वे दुर्घटनाग्रस्त हो जाते हैं और जलाते हैं, कई आधा मैराथनर अपनी गति से स्थिर रहते हैं। प्रगति आपको थोड़ी देर पकड़ने के लिए मजबूर करती है क्योंकि आपको मजबूत खत्म करने की आवश्यकता होती है। वे दौड़ के अंत में असुविधा के माध्यम से धक्का देने के लिए आपकी मानसिक शक्ति में भी सुधार करेंगे। आप प्रगति को अपने साप्ताहिक लंबे रनों में शामिल कर सकते हैं, ताकि उन्हें आसानी से किसी भी आधा मैराथन प्रशिक्षण कार्यक्रम में जोड़ा जा सके।\nशुरुआती: आपको अपने साप्ताहिक लंबे रनों को आरामदायक गति से करना चाहिए, आदर्श रूप से आपके लक्ष्य दौड़ की गति से एक से दो मिनट धीमा होना चाहिए।\nएक बार आपके प्रशिक्षण में जाने के लिए लगभग आठ सप्ताह शेष हो जाएं, तो आप प्रगति रनों को पेश कर सकते हैं। हर दूसरे लंबे समय तक चलने के दौरान (इसलिए, हर दो सप्ताह), अंतिम मील के लिए अपनी अनुमानित आधा मैराथन गति की गति को चुनने का प्रयास करें।\nइंटरमीडिएट: अपनी आसान लंबी दौड़ गति पर दौड़ें (गोल दौड़ की गति से एक मिनट से 90 सेकंड धीमा)। जब आपके पास जाने के लिए दो मील की दूरी तय होती है, दौड़ की गति के लिए गति उठाएं। आप इस प्रकार की प्रगति को हर दूसरे लंबे समय तक चलाने के लिए कर सकते हैं।\nउन्नत : अपने माइलेज के पहले दो-तिहाई के लिए अपनी आसान लंबी दौड़ गति (लक्ष्य गति गति से एक मिनट से 90 सेकंड धीमी) पर चलाएं। फिर अपनी लंबी दौड़ के अंतिम तीसरे भाग के लिए दौड़ की गति में अपनी गति बढ़ाएं।\nयदि आप अंतिम मील के लिए दौड़ की गति से तेज़ी से इसे चुन सकते हैं, तो इसके लिए जाएं। (लेकिन एक बार हो जाने के बाद कुछ मिनटों के लिए धीमी जॉग के साथ ठंडा होना न भूलें।) आपको हर लंबी दौड़ के लिए प्रगति नहीं करना चाहिए, क्योंकि वे लंबे समय से आपके शरीर पर थोड़ा कठिन हैं आपकी आसान गति से। आप उन्हें अपने प्रशिक्षण सत्र के पहले भाग के लिए हर तीसरे लंबे दौड़ के लिए कर सकते हैं, और फिर दूसरी छमाही के लिए हर दूसरे लंबे समय तक चल सकते हैं।\nTempo पेस पर हिल दोहराना\nटेम्पो रन तेजी से आधे मैराथन प्रशिक्षण के लिए प्रमुख हैं क्योंकि वे धावक को अपने एनारोबिक थ्रेसहोल्ड विकसित करने में मदद करते हैं, जो तेजी से दौड़ने के लिए महत्वपूर्ण है। उन्हें आपकी 10 के दौड़ की गति या गति पर किया जाना चाहिए जो "आराम से कड़ी मेहनत" महसूस करता है। टेम्पो रन करते समय आपको आसानी से बातचीत करने में सक्षम नहीं होना चाहिए! उन्हें पहाड़ी पर करने से एक अतिरिक्त चुनौती मिलती है जो आपकी ताकत और आत्मविश्वास को बेहतर बनाने में मदद करेगी।\nआसान चलने के5से 10 मिनट के गर्म होने के साथ शुरू करें और फिर धीरे-धीरे ढलान पाएं। अपनी गति गति पर एक मिनट के लिए चढ़ाई करें, फिर एक ही प्रयास स्तर पर घूमें और नीचे चलाएं (ध्यान रखें कि डाउनहिल पर एक ही प्रयास तेजी से अनुवाद करेगा)। एक पूर्ण दोहराव में एक चढ़ाई और डाउनहिल शामिल है, इसलिए 10 दोहराने 10 अपहरण और 10 डाउनहिल्स होंगे। सभी स्तरों को आसानी से चलने या चलने के कम से कम5मिनट के ठंडा-डाउन के साथ समाप्त करना चाहिए। यदि वे लंबे समय तक कसरत चाहते हैं तो उन्नत उनके गर्म-अप या ठंडा-डाउन की लंबाई बढ़ा सकते हैं।\nशुरुआती: सप्ताह में एक बार इस कसरत का प्रयास करें। पांच दोहराने के साथ शुरू करें और प्रत्येक सप्ताह में एक या दो दोहराएं, 10 बार दोहराए जाने के तरीके पर काम करें।\nइंटरमीडिएट: 10 दोहराने के साथ शुरू करें और प्रत्येक सप्ताह में एक या दो दोहराएं, 15 बार दोहराए जाने के तरीके पर काम करें।\nउन्नत: 15 दोहराने के साथ शुरू करें और 20 सप्ताह तक अपना रास्ता काम करते हुए, प्रत्येक सप्ताह एक या दो दोहराएं।\nहाफ मैराथन के लिए कैसे दौड़ें और ट्रेन करें\n8 कुल शारीरिक खिंचाव आराम\nमुझे अपने कसरत के कपड़े के तहत क्या पहनना चाहिए?


Petrol Price: पेट्रोल और डीजल की नई दरों की घोषणा, जानिए आज की कीमत - Sabkuchgyan\nSabkuchgyan Team, नई दिल्ली, 26 दिसम्बर 2021.। पेट्रोल और डीजल की नई दरों की घोषणा की गई है। वैश्विक कच्चे तेल की कीमतों में भारी उतार-चढ़ाव के बावजूद पिछले कुछ दिनों में घरेलू बाजार को राहत मिली है.\nइस दौरान पेट्रोल और डीजल की कीमतों में कोई बदलाव नहीं किया गया है. देश की आर्थिक राजधानी मुंबई में फिलहाल पेट्रोल की कीमत 109.98 रुपये प्रति लीटर है, जबकि डीजल 94.14 रुपये प्रति लीटर पर बिक रहा है. आज ईंधन की कीमतों में कोई बदलाव नहीं किया गया है।\nदिल्ली पेट्रोल 95.41 रुपये और डीजल 86.67 रुपये प्रति लीटर है।\nमुंबई पेट्रोल 109.98 रुपये और डीजल 94.14 रुपये प्रति लीटर है।\nचेन्नई पेट्रोल की कीमत 101.40 रुपये और डीजल की कीमत 91.43 रुपये प्रति लीटर है।\nकोलकाता पेट्रोल की कीमत 104.67 रुपये और डीजल की कीमत 89.79 रुपये प्रति लीटर है।\nश्रीगंगानगर पेट्रोल 114.01 रुपये और डीजल 98.39 रुपये प्रति लीटर है।\nपेट्रोल की कीमत: अपने शहर में आज की कीमत पता करें\nपेट्रोल और डीजल की कीमतें रोजाना सुबह6बजे बदलती हैं। नई दरें सुबह छह बजे से लागू होंगी। पेट्रोल और डीजल की कीमत में उत्पाद शुल्क, डीलर कमीशन और अन्य चीजें जोड़ने से कीमत लगभग दोगुनी हो जाती है।\nइस तरह आप आज की नई कीमतों को जान सकते हैं।आप एसएमएस के जरिए भी पेट्रोल-डीजल के दैनिक रेट जान सकते हैं। इंडियन ऑयल के ग्राहक RSP को 9224992249 और RSP को 9223112222 लिखकर जानकारी प्राप्त कर सकते हैं। वहीं एचपीसीएल के ग्राहक 9222201122 पर एचपीपी कीमत भेजकर कीमत जान सकते हैं।


Mining Mafia: Attempt To Dumper Tahsildar, Case Registered - खनन माफिया : तहसीलदार पर डंपर चढ़ाने का प्रयास, मामला दर्ज | Patrika News\nMining mafia: attempt to dumper tahsildar, case registered\nगिड़ा थाना क्षेत्र के लेघो की ढाणी मानपुरा की घटना\nUpdated: 20 May 2021, 12:47 AM IST\nबाड़मेर पत्रिका. जिले में प्रशासन की ओर से सख्ती बरतने के बावजूद भी अवैध खनन व परिवहन नहीं रुक रहा है। गिड़ा थाना क्षेत्र के लेघों की ढाणी मानपुरा के पास अवैध ग्रेवल से भरा डंपर रुकवाने के दौरान तहसीलदार पर चढ़ाने के प्रयास करने का मामला डंपर चालक के खिलाफ दर्ज हुआ है। पुलिस ने डंपर जब्त कर चालक व खलासी को गिरफ्तार किया।\nपुलिस के अनुसार गिड़ा तहसीलदार शिवजीराम बावरी ने बताया कि कोविड 19 के तहत रोजमर्रा कार्य के चलते शनिवार को क्षेत्र में जा रहे थे तब एक डंपर गिड़ा से लेघो की ढाणी तरफ जा रहा था। अवैध का संदेह होने पर उसका पीछाकर रुकवाने का प्रयास किया लेकिन डंपर चालक ने सरकारी गाड़ी के आगे ब्रेक लगाकर सरकारी गाड़ी में बैठे अधिकारी व गाड़ी को नुकसान पहुंचाने का प्रयास किया। सरकारी ड्राइवर की सूझबूझ के चलते गाड़ी को खेतों में होकर डंपर से आगे जाकर रुकवाया व गाड़ी के कागजात मांगे।\nडंपर चालक ने कागजात नहीं दिखाकर अपनी धौंस दिखाने पर उतर आया तब तहसीलदार ने गिड़ा पुलिस बुलाया। पुलिस को आते देख डंपर चलकर अपनी गाड़ी को सडक़ से नीचे उतारकर भागने लगा। पुलिस ने पीछा कर पकडकर डंपर जब्त किया। गिड़ा थाना पुलिस ने तहसीलदार की रिपोर्ट के आधार मामला दर्ज कर जांच शुरू की। पुलिस ने मौके से आरोपी किशनकुमार पुत्र चुन्नीलाल व खलासी प्रेमकुमार पुत्र थानाराम निवासी माडपुरा बरवाला को शांतिभंग के आरोप में गिरफ्तार किया।\nतहसीलदार की कार्रवाई के बाद आरोपी पक्ष की ओर से झूठा फंसाने का आरोप लगाते हुए गिड़ा थाने में परिवाद दर्ज करवाया। वाहन मालिक रतनाराम पुत्र हरलाल निवासी सवाऊ पदमसिंह ने रिपोर्ट पेश कर बताया कि मेरा डंपर पत्थर लेने जोधपुर जा रहा था। रास्ते में मानपुरा सरहद में अचानक गाड़ी अनियंत्रित होकर सडक़ किनारे नीचे उतर गई। इसी दौरान प्रधान पति, गिड़ा तहसीलदार व अन्य लोग पहुंचे। वहां डंपर चालक के साथ मारपीट की। आरोप है कि राजनीतिक द्वेषभावना चलते सरकारी तंत्र के साथ मिलकर परेशान किया जा रहा है। पुलिस ने रिपोर्ट के आधार पर परिवाद दर्ज कर जांच शुरू की। आरोप है कि मेरे वाहन को जब्त किया है, वाहन खाली है। फिर बेवजह परेशान कर रहे है।\nखेतों की ‘डगर’ पर गड्ढों की ‘पगडंडी’\nकोविड की तीसरी लहर के लिए पुख्ता इंतजाम जरूरी\nरक्तदान शिविर व श्रद्धांजलि सभा आज\nयुवाओं को समाज में निभानी चाहिए अग्रणी भूमिका\nश्यामाप्रसाद मुखर्जी सिद्धांतवादी व मानवता के उपासक- मेघवाल\nडॉ. श्यामाप्रसाद मुखर्जी को दी श्रद्धांजलि


एक साधारण पोशाक कैसे ग्लैमर करने के लिए | insightyv.com\nतो आपके पास यह पोशाक है ... शायद यह आपका पसंदीदा छोटा काला पोशाक है, या एक खूबसूरत मंजिल-लंबाई गाउन है जो आपको पूरी तरह से फिट करता है। समस्या यह है कि यह थोड़ा सा सादा दिख रहा है। यह सब एक रंग है, या कट सिर्फ मूलभूत है। आप चाहते हैं कि यह थोड़ा और ग्लैमरस था। थोड़ा सा चमकदार, थोड़ा ड्रेसियर, थोड़ा और कुछ जैसे टेलर स्विफ्ट लाल कालीन पर पहनता है.\nयदि आप घर वापसी नृत्य या मीठा सोलह जा रहे हैं और अपनी पसंदीदा पोशाक तैयार करना चाहते हैं, तो इन आसान और मूर्ख-प्रमाणों और पूरी तरह से किफायती सुझावों को आजमाएं:\n1 नाटकीय आई मेकअप जोड़ें\n2 रेड लिप्स और ओल्ड हॉलीवुड हेयर\n3 स्पार्कली क्लच\n4 Jeweled जूते\n5 चूड़ियों के ढेर\n7 बाल आभूषण\nनाटकीय आई मेकअप जोड़ें\nमूल ब्राउन eyeliner प्लस मस्करा और एक अंधेरे, नाटकीय धुंधली आंख के बीच का अंतर? यह वास्तव में एक sundress और एक प्रोम गाउन के बीच अंतर है! यदि आप अपनी सरल पोशाक को थोड़ा अधिक ग्लैम बनाना चाहते हैं, तो आंख मेकअप के साथ शुरू करें। आपके शीर्ष और निचले ढक्कन पर काले eyeliner प्लस धुंधली काले आंख छाया लगभग हमेशा चाल करता है। यदि आपके पास हल्का रंग है, तो भूरे या भूरे रंग की तरह थोड़ा हल्का आंख छाया का उपयोग करें। अधिक मेकअप विचार देखें.\nरेड लिप्स और ओल्ड हॉलीवुड हेयर\nयह देखो देखो? यह पूरी तरह कालातीत है, और सबसे परिष्कृत पुराने हॉलीवुड सितारों की याद दिलाता है। एक कारण है कि आधुनिक दिन सेलेबल्स बार-बार देखने को दोहराते हैं। यह तत्काल ग्लैम है। अपने होंठ को एक लाल होंठ लाइनर के साथ तैयार करें, फिर एक लाल लिपस्टिक चुनें जो आपकी त्वचा की टोन को फटकारता है। आंख मेकअप पर आसान जाओ- आप क्लाउनिश दिखाना नहीं चाहते हैं। अपने बालों को तरफ भागो, फिर एक विस्तृत बैरल कर्लिंग लोहे के साथ बड़ी तरंगें बनाएं। उस मुलायम देखो को बनाने के लिए उन्हें अपनी अंगुलियों से हल्के ढंग से टॉसल करें। इसे एक चमकदार क्लिप या एक कान के पीछे टकराने वाले फूल से समाप्त करें.\nयदि आपके कपड़े में जितना चाहें उतना चमक नहीं है, तो आप इसे अपने सामान में पूरी तरह तैयार कर सकते हैं। इस तरह की एक विस्तृत, बेजवेल्ड क्लच की तलाश करें, एक सुंदर मनके क्लच या एक जो विभिन्न रंगीन अनुक्रमों में घिरा हुआ है। अपने संगठन को सरल से आश्चर्यजनक तक देखें.\nशार्लोट Russe चमक पंप।\nकभी सुना है कि जूते संगठन बना सकते हैं? यदि आपका ड्रेस सभी रंग या सिर्फ मूल है, तो इसे एक स्तर पर लेने के लिए इसे चमकदार जूते से जोड़ दें। नींव के जूते के साथ जंगली, जंगली ऊँची एड़ी के जूते के साथ पागल हो जाओ या बेजवेल्ड या पूरी तरह से चमकदार stilettos के साथ सुंदर हो जाओ.\nचूड़ियों के ढेर\nयदि चमक आपके कपड़े पर नहीं है, तो इसे अपनी बाहों और कलाई में लाएं। मैं सही चमकदार ढेर बनाने के लिए कंगन मिश्रण और मैच करना पसंद करता हूं। सोने, चांदी और कांस्य का एक साथ उपयोग करने से डरो मत, या विभिन्न रंगीन गहने और पत्थरों के साथ विस्तृत कंगन ढेर। यह पूरी तरह से नई कैंडी कैंडी है!\nआह, बयान हार। यह अंदर है, यह बाहर है, नहीं, यह फिर से है ... कौन परवाह करता है? विस्तार से भरा एक बड़ा हार चॉक हमेशा एक संगठन में जोड़ देगा, और यह एक सादा पोशाक में ग्लैमरस विस्तार लाने का एक सही तरीका है। कार्ली राय जेसेसन के बयान हार में मोती और नीयन की विशेषता है, और वह अपने साधारण काले रंग को यादगार बना देता है.\nनिकोल रिची की हेडपीस।\nबालों के गहने का एक सुंदर ढंग से रखा हुआ टुकड़ा किसी भी संगठन को तत्काल ग्लैम जोड़ सकता है ... बस इसे टिफ़नी के नाश्ते में ऑड्रे हेपबर्न से ले जाएं। हालांकि, आपको जियारा पहनना जरूरी नहीं है। एक चमकदार क्लिप, कलात्मक रूप से स्फटिक के साथ सजाए गए पिन, आपके कान के पीछे एक विस्तृत फूल और एक मजेदार हेडबैंड या हेडपीस वास्तव में आपके संगठन को तैयार कर सकता है। कंगन और चमकदार जूते के ढेर के साथ शानदार बाल गहने जोड़े, और आपकी सरल पोशाक अचानक आश्चर्यजनक लगती है.\nNo Replies to "एक साधारण पोशाक कैसे ग्लैमर करने के लिए"


हेमंत सरकार ने सभी को निराश किया, अब रघुवर सरकार को याद कर रहे हैं लोगः नीलकंठ मुंडा - NEWSWING\nRanchi : पूर्व ग्रामीण विकास मंत्री और विधायक नीलकंठ सिंह मुंडा ने हेमंत सरकार को हर क्षेत्र में विफल बताया है. सोमवार को पार्टी कार्यालय में प्रेस कॉन्फ्रेंस में उन्होंने कहा कि वर्तमान सरकार को दो साल बीत गये हैं. पर गरीबों, गांव किसान के विकास के लोक लुभावन वादे कर सत्ता में आयी सरकार ने सभी को निराश किया है. अब लोग दो साल पहले की रघुवर दास सरकार के कार्यकाल को याद कर रहे हैं. राज्य की 80 फीसदी आबादी अब भी गांव में रहती है. पर उनके हित में पीएम आवास, ग्रामीण सड़क और राज्य संपोषित योजनाओं का हाल चिंतनीय है. प्रेस कांफ्रेंस में डाल्टनगंज विधायक आलोक चौरसिया भी उपस्थित थे.\nइसे भी पढ़ें:गरीबों को कूड़ा समझते हैं जेएनएसी और मंत्री बन्ना के प्रतिनिधि! कचरा गाड़ी में लाकर बांटा कंबल\nरघुवर सरकार में हर साल 30 फीसदी तक बढ़ोत्तरी\nनीलकंठ सिंह मुंडा ने कहा कि दो साल पूर्व रघुवर सरकार में जो काम हो रहे थे, उसकी तुलना में यह सरकार फेल साबित दिख रही है. सामाजिक, आर्थिक, राजनीतिक और अन्य मोर्चों पर भी इस सरकार से राज्य का हित नहीं हो सकता. बगैर ग्रामीण विकास के राज्य का विकास संभव नहीं.\nऱघुवर सरकार में बजट भी इसी अनुरूप रखा जाता था. 59 हजार करोड़ के आसपास बजट रखा जाता था. हर साल 30 से 35 फीसदी तक बजट में बढ़ोत्तरी की जाती थी.\nपुल पुलिया के लिए अलग से 2200 करोड़ तक का बजट रखा जाता था. राज्य संपोषित योजना में भी 1800 करोड़ तक की राशि रखी जाती थी. अभी स्थिति यह है कि रोड बनाने को पौने5हजार करोड़ का बजट है और सरकार खर्च नहीं कर पा रही.\n2020-21 में पीएम आवास के लिए4लाख 31 हजार 504 का लक्ष्य तय किया गया था. अब बजट सत्र मार्च में खत्म होनेवाला है. इनमें से अभी तक मात्र3लाख 62 हजार को ही स्वीकृति मिली है. मात्र 5140 आवास का निर्माण ही पूरा हो पाया है. ऱघुवर के समय राज्य में 24 लाख आवासहीन लोगों की पहचान की गयी थी. केंद्र का लक्ष्य 2024 तक सभी आवासहीनों को पक्का मकान दिलाने का था.\nइसकी तुलना में राज्य में सारे आवासहीन लोगों को 2022 तक ही आवास मुहैया कराने का इरादा था. पर अभी जो गति दिख रही है, उससे अगले 10-15 सालों में भी यह सरकार सबों को आवास का लाभ नहीं दे पायेगी.\nहेमंत सरकार ने पीएम आवास में साढ़े तीन लाख तक देने की बात कही थी. साथ ही आवास बनाने को अलग से 50 हजार देने की घोषणा पिछले ही बजट सत्र में की थी. एक को भी इसका लाभ उसने नहीं दिया है. आज मनरेगा पूरी तरह विफल है. राज्य में ग्राउंड वाटर लेवल बढ़ाने को जलछाजन मिशन के जरिए पहल हुई थी.\n5000 हेक्टेयर के आसापास एक प्रोजेक्ट देते थे. खेत का पानी खेत में ही रहे, बारिश का पानी नाले में ना जाये, इसके लिए मिशन के तहत करीब 28 प्रोजेक्ट को स्वीकृति दी गयी थी. हेमंत सरकार ने सभी प्रोजेक्ट को बंद कर दिया.\nरघुवर सरकार में 23 हजार किमी सड़क निर्माण कराया था. अभी की सरकार दो वर्षों में किसी भी विधानसभा क्षेत्र में 5-6 किमी तक की सड़क निर्माण योजना को स्वीकृति नहीं दे सकी है.\nअभी सड़क निर्माण के लिए 400 करोड़ रखे हैं. एक किमी भी बनेगा कि नहीं, इसमें संदेह है. 2015-2019 के दौरान2लाख 67 हजार सखी मंडलों का गठन किया गया था. यह सरकार दो साल में मात्र3हजार सखी मंडल का ही गठन कर सकी है.\nमहिलाओं, बच्चों, किसानों हर किसी को इस सरकार ने ठगा है. राज्य में जानबूझकर पंचायत चुनाव नहीं करा रही है जबकि दूसरी जगहों पर चुनाव हो रहे हैं. इससे ग्रामीण विकास में केंद्र से मिलनेवाली मदद प्रभावित हो रही है.


सरकार को सुझाव : आजाद भारत में पढ़ाई करने वाले एक भी शिक्षक को नोबल पुरस्कार नहीं मिला, जानते हैं क्यों ?\nडॉ. शिव बालक मिश्र 28 April 2017 4:44 PM GMT\nअध्यापकों के सही चयन से ही शिक्षा में आएगी गुणवत्ता।\nआजाद भारत में शिक्षा प्राप्त एक भी व्यक्ति नोबल पुरस्कार नहीं प्राप्त कर सका। रवीन्द्र नाथ टैगोर और सीवी रमन की शिक्षा आजादी के पहले हुई थी और खुर्राना, चन्द्रशेखर तथा अमर्त्यसेन को विदेशों में की गई रिसर्च पर पुरस्कृत किया गया। इसके विपरीत इसी अवधि में अमेरिका से 309, इंगलैंड से 114, जर्मनी से 101, फ्रांस से 57, हंगरी से 10 और आस्ट्रिया जैसे छोटे देश से 19 नोबल पुरस्कार विजेता निकले हैं।\nअध्यापकों की नियुक्ति के अलग-अलग तरीके हैं, प्राथमिक स्तर पर बीएसए की मनमानी चलती है, माध्यमिक स्तर पर चयन बोर्ड है और विश्वविद्यालयों में स्वायत्त चयन होता है। चयन पर प्रायः उंगली उठती है। मुख्यमंत्री ने प्राथमिक अध्यापकों की नियुक्ति के लिए भी चयन बोर्ड की स्थापना की बात कही है, यह सराहनीय है। इसके साथ ही नियुक्ति के पहले उनका सार्वजनिक साक्षात्कार होना चाहिए, जैसे रूस जैसे देशों में होता रहा है। सभी अध्यापकों के यूनियन समाप्त होने चाहिए और छात्र यूनियन की सदस्यता स्वैच्छिक होनी चाहिए। कुलपतियों की नियुक्ति की प्रक्रिया बदलने की आवश्यकता है। हमें अपने अतीत से इन मामलों में कुछ सीखने की जरूरत है। शिक्षक संघों, छात्र संघों और मजदूर संघों में अधिक अंतर नहीं रह गया है। सभी की राजनैतिक महत्वाकांक्षा रहती है। इनके उद्देश्य अलग-अलग होने चाहिए।\nकॉलेजों से कितने अध्यापक रिटायर होंगे और कितने नए स्कूल खुलेंगे और भविष्य में किस विषय के कितने शिक्षक चाहिए होंगे, इस पर चिन्तन होता ही नहीं। विज्ञान, गणित, कम्प्यूटर साइंस पढ़ाने के लिए तो बढ़े वेतन पर भी अध्यापक नहीं मिलते। अध्यापकों की कमी और अनुपस्थिति के अलावा भी ग्रामीण बच्चे विषम परिस्थितियों में पढ़ते हैं, उन्हें रबी और खरीफ की फसलों की बुवाई और कटाई के समय खेतों में काम करना पड़ता है।\nगाँवों के लोग कॉलेज में आकर डिग्री तो हासिल कर लेते हैं, लेकिन उसका उपयोग नहीं कर पाते। सिविल सेवाओं में मुट्ठी भर सभ्रान्त लोगों का कब्जा है, क्योंकि अंग्रेजी पर उनका एकाधिकार है। देश की 70 प्रतिशत आबादी वाले गाँव देहात के पढ़े लिखे लोग इसमें कमजोर हैं। हिन्दी सहित सभी़ क्षेत्रीय भाषाओं को आजाद भारत में अपमान का घूंट पीना पड़ा है। प्रशासनिक सेवाओं और तकनीकी विषयों की परीक्षाओं में अंग्रेजी में होने के कारण गाँव देहात और कस्बों के छात्र अपने हक के लिए राह देखते रहे हैं।\nआजाद भारत में शिक्षा प्राप्त एक भी व्यक्ति नोबल पुरस्कार नहीं प्राप्त कर सका। रवीन्द्र नाथ टैगोर और सीवी रमन की शिक्षा आजादी के पहले हुई थी और खुर्राना, चन्द्रशेखर तथा अमर्त्यसेन को विदेशों में की गई रिसर्च पर पुरस्कृत किया गया। इसके विपरीत इसी अवधि में अमेरिका से 309, इंगलैंड से 114, जर्मनी से 101, फ्रांस से 57, हंगरी से 10 और आस्ट्रिया जैसे छोटे देश से 19 नोबल पुरस्कार विजेता निकले हैं। हमारे राजनेता यह कहते नहीं थकते कि उच्च शिक्षा सभी का अधिकार है, जिससे उच्च शिक्षा के संस्थानों पर दबाव बढ़ा है। उच्च शिक्षा पर दबाव घट सकता है, यदि स्किल विकास का अवसर मिले और नौकरियों के लिए डिग्री की अनिवार्यता समाप्त कर दी जाए। यदि बौद्धिक क्षमता को नम्बरों के तराजू पर न तौलकर उनके बौद्धिक रुझान को आंका जाए तो शायद गाँव के नौजवानों को भी उनका हक मिल सके। आवश्यकता है जीवनोपयोगी शिक्षा पर जोर देने की, जिससे शिक्षा की एक ही डगर न रहे प्राइमरी से यूनिवर्सिटी तक, निरुद्देश्य बढ़ते जाना।\nपुराने जमाने में गाँव का आदमी यदि हाईस्कूल पास कर लेता था तो उसके लिए जीवन चलाने के अवसर मौजूद रहते थे। आज गाँवों में बी़ए और एमए पास शिक्षित बेरोजगारों की कमी नहीं है, दूसरी तरफ़ शिक्षा और पुलिस जैसे विभागों में भ्रष्टाचार के चलते लाखों पद खाली पड़े हैं। शिक्षित बेरोजगारों को राशन कार्ड, टीकाकरण, वृक्षारोपण, मृदापरीक्षण, फसल बीमा, सिंचाई व्यवस्था जैसे अनेकानेक अस्थायी कामों में लगाया जा सकता है और शिक्षकों को इन कामों से मुक्त किया जा सकता है। इंटरमीडिएट परीक्षा के बाद परीक्षाफल के इन्तजार में तीन महीने का समय बीत जाता है। इस बीच शहर के बच्चे कोचिंग में पढ़ाई अथवा कम्पटीशन की तैयारी कर लेते हैं। गाँवों के विद्यार्थियों को प्रायः एकलव्य की तरह आगे बढ़ना होता हैं।\nअब प्राइवेट कालेजों और कोचिंग की मांग गाँवों में भी बढ़ रही है, लेकिन गरीब परिवारों की आर्थिक सीमाएं इसमें भी बाधक हैं। गाँवों के तमाम छात्र-छात्राएं जो माध्यमिक शिक्षा के बाद आगे पढना नहीं चाहते, उन्हें तकनीकी प्रशिक्षण देकर जीविका चलाने के लिए तैयार किया जा सकता है। अब तक की सरकारें उनके लिए बढ़ईगिरी, लोहारगिरी, चर्मकांरी, थवईगिरी के अलावा कुछ नहीं सोच पाईं। पंचायत में सिलाई, कढ़ाई, इंजन रिपेयरिंग, मोबाइल और कम्प्यूटर रिपेयरिंग तक का प्रशिक्षण देने की बात नहीं सोची जाती।


प्रियंका चोपड़ा को प्यार जता रहे थे पति निक जोनास, तभी एक्ट्रेस ने क्लिक कर ली सेल्फी और... । Nick jonas once again express his love for priyanka chopra sharedaselfie on social media pr\nप्रियंका चोपड़ा को प्यार जता रहे थे पति निक जोनास, तभी एक्ट्रेस ने क्लिक कर ली सेल्फी और...\nनिक जोनास ने प्रियंका चोपड़ा संग पोस्ट की सेल्फी. (फोटो साभार : nickjonas /Instagram)\nLast Updated: March 28, 2021, 2:52 PM IST\nनिक जोनास ,प्रियंका चोपड़ा के लिए अपने प्यार का इजहार अक्सर करते ही रहते हैं. निक ने अपने इंस्टाग्राम अकाउंट पर एक सेल्फी पोस्ट की है. शेयर किए गए सेल्फी में प्रियंका और निक बेहद कोजी अंदाज में दिख रहे हैं. इस सेल्फी को शेयर करने के साथ कैप्शन में निक ने सिर्फ 'माई' लिख कर हार्ट की इमोजी लगाई है. निक की यह अदा फैंस और फ्रेंन्ड्स को बहुत पसंद आ रही है. इस फोटो पर अभी तक7लाख 20 हजार लाइक्स आ चुके हैं. इसके साथ ही जमकर कमेंट्स भी मिल रहे हैं. लोगों ने कमेंट्स में इन्हें अपना फेवरेट कपल बताया है. तो किसी ने इस जोड़ी पर अपना प्यार जताया है. मजे की बात है कि यह सेल्फी प्रियंका ही लेती दिख रही हैं.\nबता दें कि 2018 में निक जोनास और प्रियंका चोपड़ा की शादी हुई थी. इस शादी के चर्चे भारत से लेकर अमेरिका तक खूब हुए थे. दो अलग-अलग रीति रिवाज़ों से हुई ग्रैंड वेडिंग राजस्थान के उमेद भवन पैलेस में हुई थी. कुछ दिन पहले ही निक ने मीडिया से बात करते हुए अपनी लेडी लव को प्रपोज़ करने के बारे में बताया था. निक के साथ रिश्ते को लेकर प्रियंका ने तुरंत अपनी रजामंदी नहीं दी थी बल्कि सोचने समझने में काफी समय लगाया था.\nइसके अलावा प्रियंका चोपड़ा और निक जोनास ने न्यूयॉर्क में ‘सोना’ नामक रेस्टोरेंट खोलने को लेकर इन दिनों सोशल मीडिया पर छाए हुए हैं.


हृषिकेश से बद्रीनाथ रेल प्रोजेक्ट के हृषिकेश – कर्णपयाग खण्ड का काम शुरू, और भी खबरें। – Rail Duniya\nहृषिकेश से बद्रीनाथ रेल प्रोजेक्ट के हृषिकेश – कर्णपयाग खण्ड का काम शुरू, और भी खबरें।\n6th Nov 2019 6th Nov 2019 Rail Duniya\nहै न खुशखबर! कुछ पाने के लिए थोड़ीसी तकलीफ़ भी सहनी होगी। आने वाले 2-3 माह के लिए हृषिकेश तक जानेवाली गाड़ियाँ या तो रद्द रहेगी या शार्ट टर्मिनेट की जाएगी, आइए परिपत्रक देख लेते है।\n15908 नाहरलगुन तिनसुकिया इंटरसिटी एक्सप्रेस और 15912 नाहरलगुन तिनसुकिया इंटरसिटी एक्सप्रेस के सेवा के दिन बदलेंगे साथ ही समय मे भी परिवर्तन किया जा रहा है।\nउत्तर रेलवे ने कोहरे से गाड़ियाँ रेग्युलेट की जाती है, उसकी पहली लिस्ट जारी की है।\n14713 / 14714 जम्मूतवी श्रीगंगानगर एक्सप्रेस, 19611 / 19614 अजमेर अमृतसर एक्सप्रेस, 13007 / 13008 हावड़ा श्रीगंगानगर हावड़ा उद्यान आभा तूफ़ान एक्सप्रेस गाड़ियोंको रेग्युलेट किया जा रहा है, कृपया निम्नलिखित परिपत्रक देख अपनी यात्रा का नियोजन करें।\nपश्चिम रेलवे पर द्वारका और दिल्ली के बीच एक हॉलिडे स्पेशल गाड़ी का नियोजन किया जा रहा है। यात्रिओंसे निवेदन है, उपरोक्त गाडीका का लाभ लीजिएगा।\nPrevious PostSpecial trains by SCR & SR for Sabarimala.\nNext Postलीजिए, मध्य रेलवे पर और एक ब्लॉक की सूचना है।


नैनीताल में आवारा कुत्तों का आतंक\nनैनीताल में आवारा कुत्तों से परेशान लोगों ने नगर निगम के ख़िलाफ़ प्रदर्शन किया. इस प्रदर्शन में स्कूली बच्चे भी शामिल हुए. तल्लीताल में दिए धरने देकर लोगों ने आवारा कुत्तों से निजात दिलवाने की मांग की. गांधी मूर्ति के आगे दिए गए धरने में जिला बार एसोसिएशन केसाथ ही तल्लीताल और मल्लीताल व्यापार मंडल के पदाधिकारी भी शामिल हुए.\nलोगों का कहना है कि आवारा कुत्ते ही नहीं बंदर और लंगूर भी शहर में लोगों के लिए परेशानी की वजह बन गए हैं. एबीसी सेंटर के नाम पर कुछ एनजीओ अपना धंधा चला रहे हैं. स्थानीय लोगों का कहान है कि कुत्तों का आपरेशन कर देने से उनके काटने की समस्या हल नहीं हो रही बल्कि ऑपरेशन के बाद छोड़े गए कुत्ते अधिक खूंखार हो रहे हैं.\nसुबह की सैर करने वाले और दौड़ की प्रेक्टिस करने वाले बच्चे इन कुत्तों से सबसे ज़्यादा परेशान हैं. प्रदर्शनकारियों ने प्रशासन को अल्टीमेटम दिया कि एक हफ्ते में कार्रवाई न हुई तो लोग आमरण अनशन पर बैठ जाएंगे.\n#news trust of india #uttarakhand breaking news demonstrate latest news mallital nainital nti news people school children street dogs tallital uttarakhand news\t2017-08-03\nPrevious: मंत्री मदन कौशिक के सरकारी आवास में अवैध निर्माण\nNext: UP के 54 IAS, 22 IPS दागी अफसरों पर होगी बड़ी कार्यवाही